
诇讛讻讬 讗讬爪讟专讬讱 诇讗 讬诪爪讗. 诪砖讜诐 讚讘注诇诪讗 诇讗讜 讻诪诪讜谉 讚诪讬 讗讬爪讟专讬讱 拽专讗 诇诪讬诪专 讚讙讘讬 讞诪抓 诪讬讛讗 诪转住专: 讛讜讗讬诇 讜讻讬 讗讬转讬讛 讛讚专. 讛讜讗 讙讜驻讬讛 诇诪专讬讛 讘注讬谞讬讛 讜讝讛 注讚讬讬谉 诇讗 谞讗讘讚 讜讻讬 讗诪专讛 专' 砖诪注讜谉 诇讛讛讜讗 讛讬讻讗 讚讗讬谞讜 讘注讬谉 讻讙讜谉 讙讘讬 讙讜谞讘 拽讚砖讬诐 砖讛讬讜 讛讘注诇讬诐 讞讬讬讘讬谉 讘讗讞专讬讜转谉 讗诪专 专讘讬 砖诪注讜谉 讗祝 注诇 驻讬 砖讗讬谉 讻驻诇 诇讛拽讚砖 讚讻转讬讘 诇专注讛讜 讜诇讗 诇讛拽讚砖 讛讻讗 讞讬讬讘 讚讻讬讜谉 讚讝讛 讞讬讬讘 讘讗讞专讬讜转谉 专注讛讜 拽专讬谞讗 讘讬讛 讚讛讗 讙专诐 诇讜 诇讛转讞讬讬讘 诪诪讜谉: 讗专谞讜谞讗. 讛诪诇讱 谞讜讟诇 注讬砖讜专 诪谉 讛讘讛诪讛 讜诪谉 讛转讘讜讗讛: 讞讬讬讘转 讘讘讻讜专讛. 讚拽讬讬诪讗 诇谉 讻诇 砖讬讚 谞讻专讬 讘讗诪爪注 驻讟讜专讛 诪谉 讛讘讻讜专讛 砖谞讗诪专 (讘诪讚讘专 讙) 诇讬 讻诇 讘讻讜专 讘讬砖专讗诇 讗讘诇 诇讗 讘讗讞专讬诐 讜注讚专 讝讛 砖注讬砖讜专讜 砖诇 诪诇讱 讘转讜讻讜 讞讬讬讘转 讘讘讻讜专讛 诇转转 诇讻讛谉 讛讘讻讜专讜转 砖诇讛诐 讗讜 诇讗: 讚诪爪讬 诪住诇拽 诇讬讛. 诇谞讻专讬 讘诪注讜转: 诇讗 转讬讘注讬 诇谉. 讻讬讜谉 讚讗讻转讬 诇讗 讝讻讛 谞讻专讬 讘讛谉 讜讚讬谞讜 讗讬谞讜 拽讘讜注 讘讛谉 讬讜转专 诪诪注讜转 讗讬讻讗 诇诪讬诪专 诇讗 讬转谉 诇讜 讘讛诪讜转 讗诇讗 诪注讜转: 讜讗注''讙 讚诪爪讬 诪住诇拽 诇讬讛. 讚讻诇 讻诪讛 讚诇讗 住诇拽讬讛 讬讚讜 砖讬讬讻讗 讘讘讛诪讜转: 注讬住转 讗专谞讜谞讗 讞讬讬讘转. 讜讗注''讙 讚注讬住转 谞讻专讬 驻讟讜专讛 讜讗讜讻诇 讬砖专讗诇 讘诇讗 讞诇讛 讚讛讗 注专讬住讜转讬讻诐 讻转讬讘 讝讜 讞讬讬讘转 讚诇讬转 诇讛 拽诇讗 讜讛专讜讗讛 讗讜诪专 砖诇讜 讛讬讗 讜讗讜讻诇讛 讘诇讗 讞诇讛 讗讘诇 讘讘讛诪讛 讗讬转 诇讛 拽诇讗 讜讛讚转谞讬讗 讞讬讬讘转 讘注讬住讛 讛讜讗 讚转谞讬讗: 讗讬谉 讝拽讜拽 诇讘注专. 诇讗 讛讝拽讬拽讜讛讜 诇讛讜爪讬讗 讗转 讛谞讻专讬 诪谉 讛讘讬转 讻讚讗诪专谉 讗讘诇 讗转讛 专讜讗讛 砖诇 讗讞专讬诐: 讛驻拽讬讚讜 讗爪诇讜. 讜拽讘讬诇 注诇讬讛 讗讞专讬讜转 讻讚诪驻专砖 讜讗讝讬诇 讝拽讜拽 诇讘注专: 讬讞讚 诇讜 讘讬转. 讻诇讜诪专 诇讗 拽讬讘诇讜 注诇讬讜 讗诇讗 讗诪专 诇讬讛 讛专讬 讛讘讬转 诇驻谞讬讱 讛谞讞 讘讗讞转 诪谉 讛讝讜讬讜转 讗讬谉 讝拽讜拽 诇讘注专: 诪讗讬 拽讗诪专. 讛讬讻讬 讬诇讬祝 诪诇讗 讬诪爪讗: 诇注讜诇诐 讗住讬驻讗. 讜诇讗 讬诪爪讗 诪砖诪注 讛诪爪讜讬 讘讬讚讱 诇讻诇 讞驻爪讱 讛讬讬谞讜 讚拽讘讬诇 注诇讬讛 讗讞专讬讜转 讚讛讜讬 讻讚讬讚讬讛: 讗祝 讘诪拽讜诐 砖讗诪专讜 诇讛砖讻讬专. 讘驻''拽 讚注''讗 转谞谉 讗讬谉 诪砖讻讬专讬谉 讘转讬诐 诇谞讻专讬诐 讘讗专抓 讬砖专讗诇 讗讘诇 讘住讜专讬讗 诪砖讻讬专讬谉 讜讻诇 砖讻谉 讘讞讜爪讛 诇讗专抓 讜讗祝 讘诪拽讜诐 砖讛转讬专讜 诇讛砖讻讬专 诇讗 诇讘讬转 讚讬专讛 讛转讬专 讗诇讗 诇讛注诪讬讚 讘讜 讘讛诪讜转 讜注爪讬诐 讜诇讗 砖讬讚讜专 讛讜讗 讘讛: 砖讗讬谉 诪爪讜讬 讘讬讚讱. 砖讛专讬 讗讜转讛 讝讜讬转 诪住讜专讛 诇谞讻专讬: 讻讜驻讛 注诇讬讜 讗转 讛讻诇讬. 讚讛讗 诇讗 讞讝讬 诇讟诇讟讜诇讬 讜讗驻讜拽讬 讜诪讬讛讜 讘讘诇 讬专讗讛 诇讗 注讘专 讚讛讗 讘讟诇讬讛 讘诇讬讘讬讛 诪讗转诪讜诇 讻讚讗诪专讬谞谉 诇拽诪谉 讛讘讜讚拽 爪专讬讱 砖讬讘讟诇 讘诇讘讜 讗诇讗 诪砖讜诐 砖诇讗 讬砖讻讞 讜讬讗讻诇谞讜 爪专讬讱 讻驻讬讬转 讻诇讬: 诪讬讘讚诇 讘讚讬诇讬 诪讬谞讬讛. 讗驻讬诇讜 讘讞讜诇 诇诪讜讚 讛讜讗 诇驻专讜砖 诪诪谞讜: 讞诪爪讜 砖诇 谞讻专讬. 讛诪讜驻拽讚 讗爪诇讜 讜诇讗 拽讬讘诇 注诇讬讜 讗讞专讬讜转 讚诪讜转专 诇砖讛讜转讜: 注讜砖讛 诇讜 诪讞讬爪讛. 讘讗专讘注讛 注砖专 诪砖讜诐 讛讬讻专 砖诇讗 讬砖讻讞 讜讬讗讻诇谞讜 讜诇讗 住讙讬 诇讬讛 讘讻驻讬讬转 讻诇讬 讻诇 砖讘注讛 砖讛讻诇讬 谞讬讟诇 诇爪讜专讱 讜诪讬讛讜 讛讛讜讗 讚诇注讬诇 诇讗 讗驻砖专 诇讬讛 讘诪讞讬爪讛 讜诪砖讜诐 讞讚 讬讜诪讗 住讙讬 诇讬讛 讘讻驻讬讬转 讻诇讬 讜讘诇讬诇讛 讬讘注专谞讜: 讛诪驻专砖. 诪谉 讛讬讘砖讛 诇讬诐: 讘砖讬讬专讗. 诇诪拽讜诐 专讞讜拽: 拽讜讚诐 砖诇砖讬诐 讬讜诐. 诇驻住讞 讜诇拽诪谉 诪驻专砖 讻谞讙讚 砖砖讜讗诇讬谉 讘讛诇讻讜转 讛驻住讞 拽讜讚诐 讛驻住讞 砖诇砖讬诐 讬讜诐 讜诪讗讝 讞诇 注诇讬讜 诇讛讬讝讛专 讘爪专讻讬 讛驻住讞: 讚注转讜 诇讞讝讜专. 讘讬诪讬 讛驻住讞: 讗驻讬诇讜 诪专讗砖 讛砖谞讛 谞诪讬. 讚讻讬 讛讚专 讘讬讛 讘讬诪讬 讛驻住讞 注讘专 注诇讬讛 讜讛讛讬讗 砖注转讗 诇讗讜 讘专砖讜转讬讛 讛讬讗 讚诇讬讘讟诇讬讛 砖讛专讬 讗讬住讜专 讛谞讗讛 讛讜讗 讜讗讬谞讜 砖诇讜 讜讻砖专讗讛讜 注讜讘专 注诇讬讛: 讗讜爪专. 砖讛讻谞讬住 砖诐 转讘讜讗讛 讜转讞转讬讛 讞诪抓 讜讗诪专讬谞谉 诇拽诪谉 讞诪抓 砖谞驻诇讛 注诇讬讜 诪驻讜诇转 讛专讬 讛讜讗 讻诪讘讜注专: 转讜讱 砖诇砖讬诐 讝拽讜拽 诇讘注专. 讚诇讻转讞诇讛 诇讗 讝讛讜 讘讬注讜专讜: 拽讜讚诐 砖诇砖讬诐. 诇讗 讞诇讛 讞讜讘转 讘讬注讜专 注诇讬讜 讜讻讬 诪讟讬 讛讛讬讗 砖注转讗 诇讗 诪讞讜讬讬讘 讻讚讗诪专谉 讚讛讗 谞驻诇讛 注诇讬讜 诪驻讜诇转:




转讜住驻讜转



讛转诐 讚诪爪讬 诪住诇拽 诇讬讛. 讛拽' 专''讬 讚讘驻' 讗讬讝讛讜 谞砖讱 (讘''诪 讚祝 注: 讜砖诐) 讗诪专 讚讛诪拽讘诇 爪讗谉 讘专讝诇 诪谉 讛谞讻专讬 讛讜讜诇讚讜转 驻讟讜专讬诐 诪谉 讛讘讻讜专讛 讗祝 注诇 讙讘 讚诪爪讬 诪住诇拽 诇讬讛 诇谞讻专讬 讘讝讜讝讬 讻讚讗诪专 讛转诐 讻讬讜谉 讚讗诇讜 讘注讬 谞讻专讬 讝讜讝讬 讜诇讗 诪砖讻讞 砖拽讜诇 讘讛诪讛 讜转讬' 专''讬 讚砖讗谞讬 讛转诐 砖诪转讞诇讛 讛讬转讛 讛讘讛诪讛 砖诇 谞讻专讬 讜讻讬讜谉 讚讗讬 讘注讬 讝讜讝讬 讜诇讗 诪砖讻讞 砖拽讬诇 讘讛诪讛 诇讗 谞驻拽讗 诪专砖讜转讬讛 讗讘诇 讻砖讛讘讛诪讛 砖诇 讬砖专讗诇 讜诪爪讬 诪住诇拽 诇讬讛 诇谞讻专讬 讘讝讜讝讬 诇讗 谞讻谞住讛 诇专砖讜转讜: 讘讛诪转 讗专谞讜谞讗 驻讟讜专讛 诪谉 讛讘讻讜专讛 讗注''讙 讚诪爪讬 诪住诇拽 诇讬讛. 讜讛讗 讚转谞讬讗 讞讬讬讘转 驻''讛 讚讙讘讬 注讬住讛 转谞讬讗 讜拽' 诇专砖讘''讗 讚讛讗 讙讘讬 讘讛诪讛 转谞讬讗 讘讛讚讬讗 讘转讜住驻转讗 讚讞讬讬讘转 讘讘讻讜专讛 讜讻谉 讙讘讬 注讬住讛 转谞讬讗 注讬住转 讗专谞讜谞讗 讞讬讬讘转 讘讞诇讛 讗注''讙 讚诇讗 诪爪讬 诪住诇拽 诇讬讛 讜讗讬转 住驻专讬诐 讚讙专住讬 讘讛诪转 讗专谞讜谞讗 驻讟讜专讛 讜讛讜讗 讚诇讗 诪爪讬 诪住诇拽 诇讬讛 讜诇驻讬 讝讛 诪转讬讬砖讘讜转 砖转讬 讛讘专讬讬转讜转: 讬讞讚 诇讜 讘讬转. 驻''讛 讚诇讗 拽讬讘诇 注诇讬讜 讗讞专讬讜转 讗诇讗 讗诪专 诇讬讛 讛专讬 讛讘讬转 诇驻谞讬讱 讜拽' 诇专''讬 诪讗讬 讗讬专讬讗 讬讞讚 讗驻讬诇讜 诇讗 讬讞讚 谞诪讬 讜讛讻讬 谞诪讬 诪住讬拽 讘住诪讜讱 诇诪讬诪专 讚砖讻讬专讜转 拽谞讬讗 讜驻专''转 讚讗驻讬诇讜 讘讗讞专讬讜转 诪讬讬专讬 讜诪砖讜诐 讛讻讬 诪驻讬拽 诪诇讗 讬诪爪讗 讚诇讗 讞砖讬讘 诪爪讜讬 讻讬讜谉 砖讬讞讚 诇讜 讘讬转 讜专讘 驻驻讗 讗讬转 诇讬讛 诪住讘专讗 讻讬讜谉 砖讬讞讚 诇讜 讘讬转 讛讜讬 讻讗诇讜 拽讬讘诇 注诇讬讜 讗讞专讬讜转 注诇 讞诪爪讜 砖诇 谞讻专讬 讘讘讬转讜 砖诇 谞讻专讬: 讻讜驻讛 注诇讬讜 讻诇讬. 讗注''讙 讚讗讬讻讗 诇诪''讚 讘驻' 讻讬专讛 (砖讘转 诪讙.) 讗讬谉 讻诇讬 谞讬讟诇 讗诇讗 诇讚讘专 讛谞讬讟诇 讗讬讻讗 诇讗讜拽诪讬 讘爪专讬讱 诇诪拽讜诪讜 讗讬 谞诪讬 讛讻讗 砖专讬 诪砖讜诐 讚讬诇诪讗 讗转讬 诇诪讬讻诇讬讛:




专讘讬谞讜 讞谞谞讗诇

讘讛诪转 讗专谞讜谞讗. 驻讬' 讘讛诪讛 砖讬砖 讘讛 砖讜转驻讜转 诇谞讻专讬 驻讟讜专讛 诪谉 讛讘讻讜专讛 讚讘讛讚讬讗 拽讬"诇 讻诇 讬讚 谞讻专讬 讘讗诪爪注 驻讟讜专 诪谉 讛讘讻讜专讛 讜讗注"讙 讚诪爪讬 诪住诇拽 诇讬讛 诇谞讻专讬 讘讚诪讬 诪"讟 讘讛诪讛 讗讬转 诇讛 拽诇讗 讻诇讜诪专 讚讛讗讬 讘讛诪讛 讚谞讻专讬 讛讬讗 讜诇讗 讗转讜 诇诪讬诪专 讚讬砖专讗诇 讛讬讗 讜拽讗 讗讻讬诇 讘讜讻专讬 讗讘诇 注讬住转 讗专谞讜谞讗 讗注"讙 讚诇讗 诪爪讬 诪住诇拽 诇讬讛 诇谞讻专讬 诪讬谞讛 讞讬讬讘转 讘讞诇讛 讚讛讗 诇讬转 诇讛 拽诇讗:
转"专 谞讻专讬 砖谞讻谞住 诇讞爪专讜 砖诇 讬砖专讗诇 讜讘爪拽 讘讬讚讜 讗讬谉 讝拽讜拽 讬砖专讗诇 诇讛讜爪讬讗讜 诪讬讚讜 砖诇 谞讻专讬 讜诇讘注专讜 讛驻拽讬讚讜 讗爪诇讜 讞讬讬讘 诇讘注专 讗诇讗 讗诐 讬讞讚 诇讬讛 讘讬转 讜诇讗讜 讘专砖讜转讬讛 讚讬砖专讗诇 拽讗讬:




诇诪讬诪专讗 讚砖讻讬专讜转 拽谞讬讗 讜讛转谞谉 讘注"讝 住讜祝 驻"拽 讗祝 讘诪拽讜诐 砖讗诪专讜 诇讛砖讻讬专 诇讗 诇讘讬转 讚讬专讛 讗诪专讜 诪驻谞讬 砖诪讻谞讬住 诇转讜讻讜 注讘讜讚转 讻讜讻讘讬诐 讜讻转讬讘 (讚讘专讬诐 讝 讻讜) 诇讗 转讘讬讗 转讜注讘讛 讗诇 讘讬转讱 讜讗讬 住"讚 讚砖讻讬专讜转 拽谞讬讗 诇讗讜 讘讬转讱 讛讜讗 讜砖谞讬' 诇注讜诇' 砖讻讬专讜转 诇讗 拽谞讬讗 讜砖讗谞讬 讛讻讗 讚讻转讬讘 诇讗 讬诪爪讗 讻诇 讞诪抓 砖诪爪讜讬 讘讬讚讱 讗住专讛 转讜专讛 讜讛讗讬 讻讬讜谉 讚讬讞讚 诇讜 讘讬转 讬爪讗 诪讬讚讜 讝讛 讛讞诪抓 讜讗讬谞讜 诪爪讜讬 讘讬讚讜:




讗诪专 专讘 讛诪讜爪讗 讞诪抓 讘讬讜"讟 砖讗讬谞讜 讬讻讜诇 诇讘注专讜 讻讜驻讛 注诇讬讜 讗转 讛讻诇讬 讞讬讬砖讬谞谉 砖诪讗 讬讗讻诇讜讛讜 讘谞讬讜 讜讗诐 砖诇 讛拽讚砖 讗讬谞讜 爪专讬讱 诪"讟 诪讬讘讚诇 讘讚讬诇讬 讗讬谞砖讬 诪讬谞讬讛 诪拽诪讬 讛讻讬 讜诇讗 讗转讜 诇诪讬讻诇讬讛 讚讞诪讬专 注诇讬讬讛讜 讗讬住讜专讬讛 讜讞诪抓 砖诇 谞讻专讬 爪专讬讱 诪讞讬爪讛 注砖专讛 讟驻讞讬诐 讻讚讬 砖讬爪讗 诪专砖讜转 讬砖专讗诇 诇讙诪专讬:
讜讻谉 讛诪驻专砖 讘讬诐 讗讜 讛讬讜爪讗 讘砖讬讬专讗 转讜讱 砖诇砖讬诐 讬讜诐 讝拽讜拽 诇讘注专 (诇讗讞专讬 讻谉 讬讘注专) 拽讜讚诐 砖诇砖讬诐 讬讜诐 讗讬谉 讝拽讜拽 诇讘注专 讘讚"讗 讘砖讗讬谉 讚注转讜 诇讞讝讜专 讗讘诇 讻砖讚注转讜 诇讞讝讜专 讗驻讬' 诪转讞诇转 讛砖谞讛 讞讬讬讘 诇讘注专 讜讻谉 讚讬谉 讛注讜砖讛 讗转 讘讬转讜 讗讜爪专 转讜讱 砖诇砖讬诐 讬讜诐 讝拽讜拽 诇讘注专 拽讜讚诐 砖诇砖讬诐 讬讜诐 讗讬谉 讝拽讜拽 诇讘注专 讘诪讛 讚讘专讬诐 讗诪讜专讬诐 讘砖讗讬谉 讚注转讜 诇驻谞讜转讜 拽讜讚诐 讛驻住讞 讗讘诇 讚注转讜 诇驻谞讜转讜 讞讬讬讘 诇讘注专:






专诪讘"谉

讛讗 讚转谞讬讗 讬讞讚 诇讜 讘讬转 讗"讝 诇讘注专. 驻讬专砖"讬 砖诇讗 拽讘诇讜 注诇讬讜 讗诇讗 讗诪专 诇讜 讛专讬 讛讘讬转 诇驻谞讬讱 讜讛谞讬讞讜 讘讗讞转 讛讝讜讬讜转. 讜讝讛 转讬诪讗 讛讜讗 砖讗诐 诇讗 拽讬讘诇 注诇讬讜 讗讞专讬讜转 讗驻讬' 诇讗 讬讬讞讚 诇讜 讘讬转 谞诪讬 讗诇讗 砖专爪讛 讛专讘 讝"诇 诇驻专砖 讚讛讱 讘专讬讬转讗 讚讬谞讗 拽转谞讬 讻诇讜诪专 讛驻拽讬讚讜 讗爪诇讜 住转诐 讝拽讜拽 诇讘注专 讚讞讬讬讘 讘讗讞专讬讜转讜 讛讜讗 诪讚讬谉 砖讜诪专 讞谞诐 讗诪专 诇讜 讛专讬 讛讘讬转 诇驻谞讬讱 讗讬谞讜 讝拽讜拽 诇讘注专 讻讚讗讬转诪专 讘驻专拽 讛讝讛讘 讚讛讗 讘讬转讗 拽诪讱 讗讬谞讜 诇讗 砖讜诪专 讞谞诐 讜诇讗 砖讜诪专 砖讻专. 
讜专讗讬转讬 诇讘注诇 讛诇讻讜转 讝"诇 讜专讘 讗讞讗 诪砖讘讞讗 讝"诇 砖讻转讘讜 讝讛 讛诇砖讜谉 讜讗讬 谞讟讬专讜转' 讘专砖讜转讬讛 讚讗"讬 讛讬讗 讚讗诪专 讛讗 讘讬转讗 拽诪讱 诇讗 诪讞讬讬讘 诇讘注讜专讬. 讜谞专讗讛 砖诇讝讛 讛驻讬' 讛诐 诪转讻讜讜谞讬诐 讜砖诪讗 诇讻讱 讛砖诪讬讟诐 专讘讬谞讜 诪谉 讛讛诇讻讜转. 
讜诪"诪 讗讬谉 讛住讜讙讬讗 注讜诇讛 诇谞讜 诇驻讬 砖讬讟讛 砖诇讛诐 讚讗"讻 讛讬讻讬 讚讬讬拽讬谞谉 讘讛 诇诪讬诪专讗 讚砖讻讬专讜转 拽谞讬讬讗 讘讬谉 讘讬转 砖诇讜 讘讬谉 砖诇 讗讞专讬诐 讻讬讜谉 砖讗讬谞讜 讞讬讬讘 讘讗讞专讬讜转讜 讗讬谞讜 讝拽讜拽 诇讘注专 讜拽谞讬谉 讘讬转 砖诇 砖讜讻专 诇注谞讬谉 讛讗讞专讬讜转 讗讬谞讜 诇讗 诪注诇讛 讜诇讗 诪讜专讬讚. 讜注讜讚 讚讛讜讛 诇讬讛 诇讗讬转讜讬讬 拽专讗 诪砖讜诐 砖谞讗诪专 诇讱.
讗讘诇 驻讬' 讬讬讞讚 诇讜 讘讬转 讗讬谉 讝拽讜拽 诇讘注专 讗注驻"讬 砖讛驻拽讬讚讜 讘讗讞专讬讜转 拽讗诪专 讜拽住"讚 诪注讬拽专讗 诪砖讜诐 讚砖讻讬专讜转 拽谞讬讗 讜讛讜讛 诇讬讛 讘讬转讜 砖诇 讗"讬 讜讞诪爪讜 砖诇 讗"讬 讘专砖讜' 讛讗"讬 讗注"驻 砖拽讬讘诇 注诇讬讜 讬砖专讗诇 讗讞专讬讜转讜 讗讬谉 讝拽讜拽 诇讜 讚讛驻拽讬讚讜 讗爪诇讜 讚讜拽讗 砖谞讬谞讜 讻讱 驻讬专砖 专"转 讜讻谉 讻转讘 讛专讗讘"讚 讝"诇.
讜讻诪讚讜诪讬诐 讛讬讬谞讜 砖诇讗 谞讗诪专讜 讚讘专讬诐 讗诇讜 讗诇讗 讘讞诪爪讜 砖诇 讗"讬 注讚 砖诪爪讗转讬 讘诪讻讬诇转讗 讘讘转讬讻诐 诇诪讛 谞讗诪专 诇驻讬 砖谞讗诪专 讘讻诇 讙讘讜诇讱 砖讜诪注 讗谞讬 讻诪砖诪注讜 转"诇 讘讘转讬讻诐 诪讛 讘讬转讱 讘专砖讜转讱 讻讜' 讬爪讗 讞诪爪讜 砖诇 讬砖专讗诇 砖讛讬讗 讘专砖讜转 讗"讬 讗注"驻 砖讛讜讗 讬讻讜诇 诇讘注专讜 讗讘诇 讗讬谞讜 讘专砖讜转讜 讬爪讗 讞诪爪讜 砖诇 讗"讬 砖讛讜讗 讘专砖讜转讜 砖诇 讬砖专讗诇 讜讞诪抓 砖谞驻诇讛 注诇讬讜 诪驻讜诇转 讗注"驻 砖讛讜讗 讘专砖讜转讜 讗讘诇 讗讬谞讜 讬讻讜诇 诇讘注专讜.
诇诪讚谞讜 诪讻讗谉 砖讚讬谉 讞诪爪讜 砖诇 讬砖专讗诇 注爪诪讜 讻讚讬谉 讞诪抓 砖诇 讗"讬 砖拽讘诇 注诇讬讜 讗讞专讬讜转 讜转专讜讬讬讛讜 讘专砖讜转 讬砖专讗诇 注讜讘专 讘专砖讜转 讛讗"讬 讗讬谞讜 注讜讘专 讚讘转讬讻诐 讻转讬讘 讜诪注爪诪讜 讛讜讗 诪讜讻专注 砖讗诐 讗讬谉 讗转讛 讗讜诪专 讻谉 谞诪爪讗' 讗讜诪专 讞诪抓 砖诇讱 讗驻讬' 诪讜驻拽讚 讘讬讚 讗"讬 讘注讬专 讗转讛 注讜讘专 注诇讬讜 讜讗注"驻 砖讗讬谞讜 讘讘讬转讱 讜诇讗 讘讙讘讜诇讱 讞诪抓 砖讗讬谞讜 砖诇讱 讗驻讬诇讜 讘讘讬转讱 讗讬谉 讗转讛 注讜讘专 注诇讬讜 讜讛转讜专讛 讗诪专讛 讙讘讜诇讱 讜讘转讬讻诐. 
讜谞专讗讛 诇讬 砖讝讛 讚讬谉 转讜专讛 讘诇讘讚 讛讜讗 讗讘诇 诪讚讘专讬讛诐 讞诪爪讜 砖诇 讬砖专讗诇 砖讛讜讗 讘专砖讜转 讗"讬 爪专讬讱 讘讬注讜专 讚讛讗 转谞讬讗 诇拽诪谉 讗讘诇 讗"讬 砖讛诇讜讛 讗转 讬砖专讗诇 注诇 讞诪爪讜 讗讞专 讛驻住' 注讜讘专 讜讗讜拽讬诪谞讗 讻砖讛专讛讬谞讜 讗爪诇讜 讜讛专讛讬谉 讘讘讬转讜 砖诇 讗"讬 诪砖诪注 讜诪讗讬 注讬讘专 砖讛讜讗 讗住讜专 讛讜讗讬诇 讜注讘专 注诇讬讜 诪讚讘专讬讛诐, 讜注讜讚 诪讻讬专转 讞诪抓 讚讘"砖 讜讻讜转讞 讚专' 讬讛讜讚' 讘谉 讘转讬专讗 讘讘讬转讜 砖诇 讗"讬 讛诐 讜诪讚讬讚讛讜 谞砖诪注 诇讘"讛 讘诪驻拽讬讚 讜讻谉 诪砖诪注 讘转讜住驻转讗.
讜讚讘专 讘专讜专 讛讜讗 讚讻诇 讞诪抓 砖诇 讬砖专讗诇 爪专讬讱 讘讬注讜专 讘讻诇 诪拽讜诐 砖讛讜讗 讗讘诇 诪谉 讛转讜专讛 讘讘转讬讻诐 讻转讬讘. 讜诪讬讛讜 讙讘讬 讬讬讞讚 诇讜 讘讬转 诇讗 讛讞诪讬专讜 诪讚讘专讬讛诐 讻讬讜谉 讚驻拽讚讜谉 讛讜讗 讜诇讗讜 讚讬砖专讗' 讛讜讗. 讜讚拽转谞讬 讘诪讻讬诇转讗 讞诪抓 砖谞驻诇讛 注诇讬讜 诪驻讜诇转 讘砖谞驻诇讛 注诇讬讜 讙诇 讗讘谞讬诐 讙讚讜诇 砖讗讬 讗驻砖专 诇讜 诇驻谞讜转讜 讗讘诇 讛讬讛 讗驻砖专 诇讜 诇驻谞讜转讜 注讜讘专 注诇讬讜 讜诇驻讬讻讱 讗诪专讜 讜爪专讬讱 砖讬讘讟诇 讘诇讘讜 讜讬"诇 讚讬谉 转讜专讛 讘讻讜诇谉 讛专讬 讛讜讗 讻诪讘讜注专 讜诪讚讘专讬讛诐 爪专讬讱 砖讬讘讟诇 讘诇讘讜 讙讝讬专讛 砖诪讗 讬驻谞讛 讗讜转讜 讜讚注转讜 注诇 讛讞诪抓:





专讬讟讘"讗

讘讛诪转 讗专谞讜谞讗. 讜注讬住转 讗专谞讜谞讗 讬砖 砖驻讬' 砖讛讬讗 砖诇 砖讜转驻讜转. 讜讻转讘 讛专讬"讟 讝"诇 讚讗讬谞讜 诪讞讜讜专 讜讘诪住' 讘讻讜专讜转 诪住拽讬谞谉 讘砖讜转驻讜转 讙讜讬 讗驻讬' 讗讬谉 诇讜 讘讛 讗诇讗 讗讝谞讜 驻讜讟专转 讜讛转诐 诇讙诪专讬 诪砖诪注 讚驻讟专讬谞谉 讜讙讘讬 注讬住讛 讘讛讚讬讗 转谞谉 注砖讛 注讬住讛 注诐 讛讙讜讬 讘砖讜转驻讜转 讗诐 讬砖 讘讞诇拽讜 砖诇 讬砖专讗诇 讻砖讬注讜专 讞讬讬讘转 讜讗诐 诇讗 驻讟讜专讛. 讜讘讬专讜砖诇诪讬 驻专讻讬谞谉 注诇讛 诪讛 讘讬谉 讝讜 诇注讬住转 讗专谞讜谞讗 讗诇诪讗 转专讬 诪讬诇讬 谞讬谞讛讜 讜驻讬' 讚讗专谞讜谞讗 讛讜讗 讞讜拽 砖讬砖 诇诪诇讱 讘砖诇 讻诇 讗讚诐 讘讻诇 讘讛诪讛 讜注讬住讛 诇讗讻讬诇转讜 讻讛讜诇讱 诪诪拽讜诐 诇诪拽讜诐 讜诪讘注讬' 诇谉 讗讬 讞砖讜讘 讻砖讜转驻讜转 讗讜 诇讗 讜讘诇讬砖谞讗 拽诪讗 讗诪专讬谞谉 讚讻诇 讛讬讻讬 讚诪爪讬 诪住诇拽 诇讬讛 讘讝讜讝讬 驻讟讜专讛 (谞"诇 讚爪"诇 讞讬讬讘转, 讛诪注转讬拽) 讜讘诇讬砖谞讗 讘转专讗 诪住拽讬谞谉 讚讘讛诪转 讗专谞讜谞讗 驻讟讜专讛 讘讬谉 讚诪爪讬 诪住诇拽 诇讬讛 讘讬谉 讚诇讗 诪爪讬 诪住诇拽 讜注讬住讛 讞讬讬讘转 讗注"讙 讚诇讗 诪爪讬 诪住诇拽 诇讬讛 讘讝讜讝讬 讜讟注诪讗 讚讘讛诪转 讗专谞讜谞讗 讗讬转 诇讛 拽诇讗 讜讬讘讗 讙讝讘专 讛诪诇讱 讜讬讟讜诇 讞诇拽讜. 讗讘诇 注讬住讛 讗讬谉 诇讛拽讜诇 讜诪住转诪讗 诪讘专讬讞讛 诪谉 讛讗专谞讜谞讗 讜讝讛讜 砖讻转讘 讛专讘 讗诇驻住讬 讝"诇 讘讛诇讻讜转 讛讗讬 讗讬转 诇讬讛 拽诇讗 讚诇讙讜讬 讜诇讗讜 诪砖讜诐 讚住讘专 讚讘砖诇 砖讜转驻讜转 诪讬讬专讬 讻谉 讻转讘 讛专讬"讟 讝"诇. 讜讘注谞讬谉 讗讞专 驻讬' 讘转讜住' 讜诇讗 谞专讗讛 诇讗讞专讜谞讬诐 讝"诇:



讬讬讞讚 诇讜 讘讬转 讗讬谉 讝拽讜拽 诇讘注专. 驻讬专砖"讬 讝"诇 讘砖诇讗 拽讬讘诇 讗讞专讬讜转. 讜讘转讜住' 讚讞讜 驻讬' 讝讛 讜讛注诇讜 注讬拽专 讻驻讬专"转 讝"诇 讚讘拽讘诇 讗讞专讬讜转 诪讬讬专讬 讜讗讬谞讜 讝拽讜拽 诇讜 讚讻讬讜谉 砖讗讬谞讜 讘讘讬转讜 砖诇 讬砖专讗诇 讛讜讬 讻诪拽讘诇 讗讞专讬讜转 注诇 讞诪爪讜 砖诇 讙讜讬 讘讘讬转讜 砖诇 讙讜讬. 讜讙讚讜诇讛 诪讝讜 讗诪专讜 讘诪讻讬诇转讗 诇讗 讬诪爪讗 讘讘转讬讻诐 驻专讟 诇讞诪爪讜 砖诇 讬砖专讗诇 砖讗讬谞讜 讘讘讬转讜 砖讗讬谞讜 注讜讘专 注诇讬讜:



讛诪讜爪讗 讞诪抓 讘讬"讟 讻讜驻讛 注诇讬讜 讻诇讬. 讻转讘 讛专讬"讟 讝"诇 谞专讗讬谉 讛讚讘专讬诐 讚讗驻讬' 诇专' 讬爪讞拽 讚讗诪专 讗讬谉 讻诇讬 谞讬讟诇 诇讚讘专 砖讗讬谞讜 谞讬讟诇 注讘讚讬谞谉 讛讻讬 讜讗驻讬' 讘砖讗讬谞讜 诇诪拽讜诪讜 讚砖专讬谞谉 讟诇讟讜诇 讚专讘谞谉 讻讚讬 砖诇讗 讬讘讗 诇讬讚讬 讗讬住讜专 转讜专讛 讻讚讗砖讻讞谉 讘驻' 诪讬 砖讛讞砖讬讱 诇讜 讘讚专讱 讚砖专讬谞谉 诇讘讟诇 讻诇讬 诪讚专讘谞谉 诇诪"讚 爪注专 讘注诇讬 讞讬讬诐 讚讗讜专讬讬转讗 讜讻谉 驻讬' 讘转讜住' 注"讻 讗诪专讬谞谉 讘讬专讜砖诇诪讬 讻驻讛 注诇讬讜 讗转 讛讻诇讬 讜诇讗 诪爪讗讜 讗讜诪专讬谉 讬讚 谞讟诇转讜 驻讬' 讜诪住转诪讗 讛讜爪讬讗讜 讜专讗讜讬 诇转诇讜转 讘讜 讗注"讙 讚讗讬讻讗 讜讜讚讗讬 注讜诇讬 讞诪抓 讚诪爪专讻讬谞谉 讘讚讬拽讛 诇拽诪谉. 诇讗 讻驻讛 注诇讬讜 讗转 讛讻诇讬 讜诇讗 诪爪讗讜 爪专讬讱 诇讘讚讜拽 讗转 讛讘讬转 驻讬' 讜讗注"讙 讚讗讬讻讗 讻诪讛 住驻讬拽讬 讻讬讜谉 讚讜讜讚讗讬 注讜诇讬 讞诪抓 讛讜讗 爪专讬讱 讘讚讬拽讛 讻讚讗讬转讗 诇拽诪谉 讘驻讬专拽讬谉 诪砖诐 讛专讬"讟 讝"诇:



讞诪爪讜 砖诇 讙讜讬 注讜砖讛 诇讜 诪讞讬爪讛 讙讘讜讛 注砖专讛. 驻讬' 讻诇 讞诪爪讜 砖诇 讙讜讬 讚讗驻讬' 拽讬讘诇 注诇讬讜 讗讞专讬讜转 讘讛讻讬 住讙讬 讻讬讜谉 讚注讘讬讚 诪讚注转讜 讚讙讜讬 讻讬讞讚 诇讜 讘讬转. 讜讙讘讬 讞诪讬专讗 讚讘谞讬 讞讬诇讗 诇讗 讛讜讛 讗驻砖专 诇诪讬注讘讚 讛讻讬 讻讚讬 砖诇讗 讬讻砖诇 诇讗讻讜诇 诪诪谞讜 讚诇讗 住讙讬 讘讻驻讬讬转 讻诇讬 讗诇讗 讘讬"讟 诇驻讬 砖注讛. 讛专讬"讟 讝"诇:



诇讗 讗诪专谉 讗诇讗 砖讗讬谉 讚注转讜 诇讞讝讜专 转讜讱 讛驻住讞 讗诇讗 讗讜 拽讜讚诐 诇讻谉 讗讜 讗讞专 讻谉. 讗讘诇 讚注转讜 诇讞讝讜专 转讜讱 讛驻住讞 讝拽讜拽 诇讘注专 诪注转讛 讻讚讬 砖诇讗 讬讻砖诇 讘讜 讘讗讜转讛 砖注讛. 讜讻诇 讛讬讻讗 讚讗诪专讬谞谉 讗讬谉 讝拽讜拽 诇讘注专 诪讬诇转讗 驻住讬拽讗 拽讗 讗诪专讬谞谉 讗注"讙 讚讗讬讻讗 讜讚讗讬 讞诪抓. 讜讙讘讬 讞诪抓 砖谞驻诇讛 注诇讬讜 诪驻讜诇转 砖讛讜讗 讻诪讘讜注专 讗讬谞讜 讗驻讬' 转讜讱 诇' 讬讜诐 讜讚讗讬 诪讛 砖讗讬谉 讻谉 讘讝讜 讚诇讗 讞砖讬讘 讘讬注讜专. 讜讚注转 讛专讗"讛 讝"诇 讚讻诇 砖讝拽讜拽 诇讘注专 诪讘专讱 注诇 讛讘讬注讜专 讜谞专讗讬谉 讛讚讘专讬诐 转讜讱 诇' 讬讜诐 讚讜拽讗 讜讻诇 讛讬讻讗 讚讗诪专讬谞谉 砖讗讬谞讜 讝拽讜拽 诇讘注专 讗注驻"讻 爪专讬讱 诇讘讟诇 讘讝诪谞讜. 讻谉 讻转讘 讛专讬"讟 讝"诇:





讛诪讗讬专讬

讜讛住讻讬诪讜 讛讙讗讜谞讬诐 砖讗诐 讛砖讗讬诇讜 转讬讘讛 讜诪驻转讞 讘讬讚讜 砖诇 讙讜讬 砖诪讜转专 诇讜 砖讬谞讬讞 诇讙讜讬 诇讛谞讬讞 讞诪爪讜 诇砖诐 讗祝 讘讗讞专讬讜转讜 讜讛专讬 讛讜讗 讻讬讬讞讚 诇讜 讘讬转 讜诪"诪 诇驻讬 讚专讻讱 诇诪讚转 砖讻诇 讞诪抓 砖诇 讙讜讬 讜讘讘讬转讜 砖诇 讗讬讝讛 砖讛讜讗 讜讬砖专讗诇 诪拽讘诇 注诇讬讜 讗讞专讬讜转 讗讬谉 爪专讬讱 诇讘注专 讻诇诇 砖讗祝 讘讬讬讞讚 讗讬 讗转讛 讘讛讬转讬专讜 讗诇讗 诪驻谞讬 砖讛讜讗 讘讘讬转讜 砖诇 讙讜讬 讛讗 讞诪抓 砖诇 讬砖专讗诇 诪讬讛讗 讗祝 讘讘讬转讜 砖诇 讙讜讬 讝拽讜拽 诇讘注专 讜讘诪讻讬诇转讗 讗诪专讜 讘驻专砖转 讛讞讚砖 诇驻讬 砖谞讗诪专 讘讻诇 讙讘讜诇讬讱 砖讜诪注 讗谞讬 讻诪砖诪注讜 转"诇 讘讘转讬讻诐 诪讛 讘讬转讱 讘专砖讜转讱 讗祝 讙讘讜诇讱 讘专砖讜转讱 讬爪讗 讞诪爪讜 砖诇 讬砖专讗诇 讘专砖讜转 谞讻专讬 砖讗注"驻 砖讬讻讜诇 诇讘注专讜 讗讬谞讜 讘专砖讜转讜 讬爪讗 讞诪爪讜 砖诇 讙讜讬 讘专砖讜转 讬砖专讗诇 讜讞诪抓 砖谞驻诇讛 注诇讬讜 诪驻讜诇转 砖讗注"驻 砖讛讜讗 砖诇讜 讗讬谞讜 讬讻讜诇 诇讘注专讜 讜诇诪讚转 砖讞诪爪讜 砖诇 讬砖专讗诇 讘专砖讜转 谞讻专讬 诪讜转专 讜谞诪爪讗转 拽砖讛 诇讝讜 砖驻讬专砖谞讜 讗诇讗 砖讗驻砖专 砖讝讜 讚讬谉 转讜专讛 讗讘诇 诪讚讘专讬 住讜驻专讬诐 讝拽讜拽 诇讘注专 砖讛专讬 谞讻专讬 砖讛诇讜讛 讗转 讬砖专讗诇 注诇 讞诪爪讜 讻诇 砖诇讗 讛专讛讬谞讜 讗爪诇讜 讗住讜专 讜讜讚讗讬 讘讘讬转讜 砖诇 讙讜讬 讛讜讗:



讜讘转讜住驻转讗 砖谞讬谞讜 讬砖专讗诇 讜讙讜讬 砖讛讬讜 讘讗讬诐 讘住驻讬谞讛 讜讛讬讛 讞诪抓 讘讬讚 讬砖专讗诇 讛专讬 讝讛 诪讜讻专讜 诇讙讜讬 讗讜 谞讜转谞讜 诇讜 讘诪转谞讛 讜讘诇讘讚 砖诇讗 讬注专讬诐 讜诪砖诐 讻转讘讜 拽爪转 讙讗讜谞讬诐 讘讬砖专讗诇 砖诪讻专 讞诪爪讜 诇讙讜讬 讗讜 砖谞转谞讜 讘诪转谞讛 砖讻诇 砖诪砖讻讜 讛讙讜讬 讜讗讬谉 讬砖专讗诇 专讙讬诇 诇注砖讜转 讻谉 讘砖讗专 讛砖谞讬诐 讗诇讗 砖讗讬专注 诇讜 注讻砖讜 讻谉 诪讜转专 诇讬砖专讗诇 诇讬拽讞 诪诪谞讜 讗讞专 讛驻住讞 讜讗祝 讘讗讜转讛 转讜住驻转讗 讗诪专讜 砖专砖讗讬 讬砖专讗诇 诇讜诪专 诇讙讜讬 注讚 砖讗转讛 诇讜拽讞 讘诪谞讛 讘讗 讜拽讞 讘诪讗转讬诐 砖诪讗 讗爪讟专讱 讜讗拽讞 诪诪讱 讗讞专 讛驻住讞 讻诪讜 砖讬转讘讗专 讜讛专讬 诪讻诇 讗诇讜 讗转讛 诇诪讚 砖讞诪抓 砖诇 讬砖专讗诇 讘讬讚 讙讜讬 讗住讜专 讗讗"讻 拽谞讗讜 讛讙讜讬 拽谞讬谉 讙诪讜专 讜讘诇讗 讛注专诪讛 讜住讜祝 讛转讜住驻转讗 诪砖讻讬专 讗讚诐 讘讛诪转讜 诇讙讜讬 诇讛讜诇讬讱 注诇讬讛 讞诪抓 诪诪拽讜诐 诇诪拽讜诐 讙讙讜 砖诇 讬砖专讗诇 住诪讜讱 诇讙讙讜 砖诇 讙讜讬 讚讜讞驻讜 讘拽谞讛 讜讗诐 讛讬讛 砖讘转 讗讜 讬讜诐 讟讜讘 讻讜驻讛 注诇讬讜 讗转 讛讻诇讬 讗诇诪讗 砖讗祝 讘讞讜诇 讛诪讜注讚 讗讬谉 专讗讜讬 诇讜 诇讬讟诇讜 讘讬讚讬讜 讜谞专讗讛 讛讟注诐 砖诪讗 讬讻砖诇 讜讬讘讗 诇讬讚讬 讗讻讬诇讛 讜诪讛 砖讛转讬专讜 讘讛砖讻专转 讘讛诪转讜 诇讛讜诇讬讱 注诇讬讛 讞诪抓 讜讻讬讜爪讗 讘讜 讘讬讬谉 谞住讱 讗诪专讜 砖讻专讜 讗住讜专 讗驻砖专 讚讛讛讬讗 讚讜拽讗 讻砖讛讬砖专讗诇 讟讜专讞 讗讞专 讘讛诪转讜 砖谞诪爪讗 讛讜讗 注爪诪讜 讟讜专讞 讘讗讬住讜专 讜讬砖 讞讜诇拽讬诐 注诐 讛转讜住驻转讗 诇讛讞诪讬专 诪讚诪讬讜谉 讝讜 砖诇 讬讬谉 谞住讱 讜诪驻专砖讬诐 讗转 砖转讬讛谉 讗祝 讘砖讗讬谉 讛讬砖专讗诇 讛讜诇讱 讗讞专讬讛 讗诇讗 砖拽爪转 讙讗讜谞讬 住驻专讚 驻住拽讜 讻讚讘专讬 讛转讜住驻转讗 诇注谞讬谉 讞诪抓 讜讘专讗砖讜谉 砖诇 注讘讜讚讛 讝专讛 讘诪砖谞讛 讛转砖讬注讬转 砖讘讜 讬专讗讛 讻讚注转 专讗砖讜谉:



讜诪讛 砖谞转讙诇讙诇 讻讗谉 讘讗讬住讜专 砖讻讬专讜转 诇讚讬专讛 诇注讜讘讚讬 讛讗诇讬诇讬诐 讜砖讗专 讛讗诪讜谞讜转 讛拽讚讜诪讜转 讻讘专 讘讬讗专谞讜讛讜 讘专讗砖讜谉 砖诇 注讘讜讚讛 讝专讛:



讝讛 砖讛拽诇谞讜 砖诇讗 诇讛爪专讬讱 讘讬注讜专 诇讞诪爪讜 砖诇 讙讜讬 讘砖诇讗 拽讘诇 讗讞专讬讜转 讗祝 讘诇讗 讬讬讞讚 诇讜 讘讬转 诪"诪 爪专讬讱 讛讜讗 诇注砖讜转 诪注专讘 讬讜诐 讟讜讘 诪讞讬爪讛 注砖专讛 砖诇讗 讬讘讗 诇讛住转驻拽 诪诪谞讜 讗讘诇 砖诇 讛拽讚砖 专"诇 砖诇 讘讚拽 讛讘讬转 砖讛讜讗 讗住讜专 诇讻诇 讗讚诐 讗讬谞讜 爪专讬讱 砖讛讻诇 讘讚诇讬诐 诪诪谞讜 讜讬砖 诇诪讚讬谉 诪讻讗谉 砖讘诪拽讜诐 砖谞讛讙讜 砖诇讗 诇讗讻讜诇 驻转 砖诇 讙讜讬诐 (砖谞驻诇 讘讜 诪讬诐 砖讛讻诇 讘讻诇诇 讞诪抓) 讚讘讚讬诇讬 诪讬谞讬' 讜讗讬谉 讛讚讘专讬诐 谞专讗讬谉 诇讬 讻诇诇 砖讗祝 讘讛拽讚砖 驻讬专砖谞讜讛 讘砖诇 讘讚拽 讛讘讬转 砖讗住讜专 诇讻诇 讗讚诐 诇讙诪专讬 讛讗 讞诇讛 砖诪讜转专转 诇拽爪转 讘谞讬 讗讚诐 诇讗 讛讜转专 诇讛砖讛讜转讛 砖讛专讬 讗诪专讜 诇讗 转拽专讗 诇讛 砖诐 注讚 砖转讗驻讛 讻诇 砖讻谉 讘驻转 砖诇 讙讜讬诐 砖讗讬谉 讗讬住讜专讜 讘专讜专 讻诇 讻讱 砖讛专讬 讬砖 爪讚讚讬谉 砖讛讜讗 诪讜转专 讜讻谉 诇讚注转 拽爪转 讗讬谉 讗讬住讜专讜 讗诇讗 诪谞讛讙 讻诪讜 砖讬转讘讗专 讘砖谞讬 砖诇 注讘讜讚讛 讝专讛:



讜讬砖 诪驻专砖讬诐 讘砖诪讜注讛 讝讜 砖讗祝 讘砖诇 讙讜讬 讗讬谉 爪专讬讱 诪讞讬爪讛 注砖专讛 讜讝讜 诇讗 谞讗诪专讛 讗诇讗 讘拽讘诇转 讗讞专讬讜转 讜讘讗 诇诇诪讚 砖注砖讬讬转 诪讞讬爪讛 讻讬讬讞讜讚 讘讬转 砖讻诇 砖诪讬讜讞讚 诇讜 讘讬转 讗讜 注讜砖讛 诪讞讬爪讛 注砖专讛 讗讬谉 讝讛 讙讘讜诇讱 讜注诇 讚专讱 诪讛 砖讻转讘谞讜 讘砖讬讟转谞讜 砖讻诇 砖讬讬讞讚 诇讜 讘讬转 讗祝 讘拽讘诇 注诇讬讜 讗讞专讬讜转 诪讜转专 讜讻谉 注拽专 讜诪"诪 诇砖讬讟讛 讝讜 爪专讬讱 诇驻专砖讛 讘砖讛砖讗讬诇讛 诇讜:



诪爪讗 讞诪抓 砖诇讜 讘讬讜诐 讟讜讘 讻讜驻讛 注诇讬讜 讗转 讛讻诇讬 注讚 讛注专讘 砖讬讘注专谞讜 砖讛专讬 讟诇讟讜诇讜 诇讛讜爪讬讗讜 讘讞讜抓 讗住讜专 讜讻谉 砖专讬驻转讜 讘诪拽讜诪讜 讗住讜专讛 讘讬讜诐 讟讜讘 砖讛讘注专讛 砖诇讗 诇砖讜诐 爪讜专讱 讗住讜专讛 讜诇讛住讬拽讜 转讞转 转讘砖讬诇讜 讗讜 诇转转讜 诇讘讛诪转讜 讗讬 讗驻砖专 砖讛专讬 讗住讜专 讛讜讗 讘讛谞讗讛 讜讚讘专 讝讛 讬"诪 讗讜转讜 讘砖讻讘专 讘讟诇讜 拽讜讚诐 讗讬住讜专讜 砖讗讬谉 讻讗谉 诇讗讜 讚诇讗 讬专讗讛 讗诇讗 诪爪讜转 讘讬注讜专 诪讚讘专讬 住讜驻专讬诐 讜讗讬谉 讚讜讞讬谉 讟诇讟讜诇 诪驻谞讬讛 讛讗 讻诇 砖诇讗 讘讟诇讜 讚讜讞讬谉 讗讬住讜专 讟诇讟讜诇 诇讛讜爪讬讗讜 讻讚讬 砖诇讗 讬注讘讜专 注诇讬讜 讘讘诇 讬专讗讛 讜讘诇 讬诪爪讗 讜诪"诪 讙讚讜诇讬 讛诪讞讘专讬诐 驻专砖讜讛 讗祝 讘诇讗 讘讟诇讜 拽讜讚诐 讗讬住讜专讜 讜讛讜讗 转诪讜讛 砖讛专讬 谞砖诪专 诪砖谞讬 诇讗讜讬谉 讜诪拽讬讬诐 注砖讛 砖诇 讛砖讘转讛 讘讚讞讬讬转 讗讬住讜专 讟诇讟讜诇 讜讗注"驻 砖讘砖讜驻专 诇讗 讛转讬专讜 拽讬讜诐 诪爪讜讛 讘讚讞讬讬转 讟诇讟讜诇 讻讙讜谉 驻拽讜讞 讛讙诇 讛专讬 讘砖讜驻专 讗讬谉 讘讜 讗诇讗 注砖讛 讙专讬讚讗 讜住专讱 诇讗讜 讙诪讜专 讻注砖讛 讙诪讜专 讘拽爪转 诪拽讜诪讜转 讜诇讗 注讜讚 讗诇讗 砖讘砖注转 讛驻拽讜讞 讗讬谞讜 诪拽讬讬诐 讗转 讛注砖讛:



讛诪驻专砖 诪谉 讛讬讘砖讛 诇讬诐 讗讜 讬讜爪讗 讘诪讚讘专讜转 讘砖讬讬专讗 拽讜讚诐 讛驻住讞 诇讬诇讱 讚专讱 专讞讜拽讛 讗诐 讚注转讜 诇讞讝讜专 诇讘讬转讜 住诪讜讱 诇驻住讞 讗祝 诪转讞诇转 讛砖谞讛 爪专讬讱 诇讘注专 砖诪转讜讱 砖讚注转讜 诇讞讝讜专 拽讜讚诐 讛驻住讞 讗讬谞讜 谞讜转谉 诇讘 诇讘讟诇 讘诪拽讜诪讜 砖讛专讬 讚注转讜 诇讞讝讜专 讜诇讘注专 讜砖诪讗 讬砖转讛讗 讜诇讗 讬讘讗 注讚 砖讬讙讬注 讝诪谉 讛讗讬住讜专 讜讬砖讻讞 讜讬讗讻诇 讗讜 砖诪讗 讗讬谉 讘讬讚讜 注讜讚 诇讘讟诇 讜诪谞讬讞讜 讜诇注专讘 注讜讘专 注诇讬讜 讗讜 砖诪讗 讬讘讗 住诪讜讱 诇讞砖讻讛 讜注讜讘专 注诇讬讜 诪讬讚 讜讗"转 砖讬讘讟诇 讘讚专讱 讗讞专 砖专讜讗讛 砖注转 讛讗讬住讜专 讘讗讛 讟专讚转 讛讚专讱 诪爪讜讬讛 诇砖讻讞讛 讜讗讬谞讜 诪专讙讬砖 注讚 砖讘讗 讜谞诪爪讗 注讜讘专 讜讗诐 讗讬谉 讚注转讜 诇讞讝讜专 讘讝诪谉 讝讛 讗诐 转讜讱 砖诇砖讬诐 讬讜诐 讛讜讗 讗驻讬' 诇讗 讬讚注 砖讬砖 砖诐 讞诪抓 讘讜讚讗讬 讛讜讗讬诇 讜讻讘专 讛转讞讬诇讜 诇讛转注住拽 讘讛诇讻讜转 讛驻住讞 讛专讬 讞讜讘转 讘讬注讜专 诪诪砖诪砖转 讜讘讗讛 讜讞讬讬讘 诇讘讚讜拽 讜诇讘注专 讗讘诇 拽讜讚诐 砖诇砖讬诐 讬讜诐 讗讬谉 讝拽讜拽 诇讘注专 讗驻讬' 讛讬讛 砖诐 讞诪抓 讜讚讗讬 讗诇讗 诇讻砖讬讙讬注 拽专讜讘 诇驻住讞 讬讘讟诇谞讜 诪诪拽讜诪讜 砖诪讗讞专 砖讗讬谉 讚注转讜 诇讞讝讜专 讗祝 讛讜讗 谞讜转谉 诇讘 诇讘讟诇讜 讘诪拽讜诪讜 讜诪"诪 讗诐 讚注转讜 诇讞讝讜专 拽讜讚诐 讛驻住讞 讛专讘讛 注讚 砖讬讜讻诇 诇讘注专 拽讜讚诐 讝诪谉 讛讗讬住讜专 讗祝 转讜讱 砖诇砖讬诐 讬讜诐 讗讬谉 讝拽讜拽 诇讘注专:



讜讻谉 讛讚讬谉 讘注爪诪讜 讘注讜砖讛 讗转 讘讬转讜 讗讜爪专 讜诪讻谞讬住 砖诐 转讘讜讗讛 讜讞诪抓 转讞转讬讛 讜讛专讬 讛讜讗 讻讞诪抓 砖谞驻诇讛 注诇讬讜 诪驻讜诇转 砖讗诐 讚注转讜 诇驻谞讜转讜 住诪讜讱 诇驻住讞 讗祝 拽讜讚诐 砖诇砖讬诐 讬讜诐 讝拽讜拽 诇讘注专 砖讗注"驻 砖讗讬谉 讻讗谉 砖讬讬讻讜转 转讜专转 讘讬注讜专 讬砖 诇讞讜砖 砖诪讗 讬转讗讞专 注讚 砖讬讙讬注 讝诪谉 讛讗讬住讜专 讗讜 注讚 住诪讜讱 诇讞砖讬讻讛 讜讗祝 讛讜讗 诇讗 谞转谉 诇讘 诇讘讟诇讜 拽讜讚诐 讛驻住讞 讗讞专 砖讚注转讜 讛讬讛 诇驻谞讜转 讜诇讘注专 讜讗祝 讘砖注转 讛驻谞讜讬 讟专讚转 讛驻谞讜讬 诪爪讜讬讛 诇砖讻讞讛 讜讗诐 讗讬谉 讚注转讜 诇驻谞讜转讜 住诪讜讱 诇驻住讞 拽讜讚诐 砖诇砖讬诐 讗讬谉 讝拽讜拽 诇讘注专 砖讛专讬 砖讬讬讻讜转 讞讜讘转 讘讬注讜专 讗讬谉 讻讗谉 讜讻谉 砖讗讞专 砖讗讬谉 讚注转讜 诇驻谞讜转讜 讗祝 讛讜讗 谞讜转谉 诇讘 诇讘讟诇讜 拽讜讚诐 讗讬住讜专讜 讛讗 转讜讱 砖诇砖讬诐 讝拽讜拽 诇讘注专 砖讻讘专 讞诇讛 注诇讬讜 转讜专转 讘讬注讜专 讜转讘讜讗讛 砖注诇讬讜 讗讬谞讛 拽专讜讬讛 讘讬注讜专 砖讗祝 讘诪驻讜诇转 讚讜拽讗 砖谞驻诇讛 讛讗 诇讻转讞诇讛 讗讬谉 讝讛 讘讬注讜专讜 讜讻诇 砖讻谉 讘转讘讜讗讛 砖驻谞讜讬讬讛 诪爪讜讬:



讛讗 诇诪讚转 砖砖讜讗诇讬谉 讘讛诇讻讜转 讛驻住讞 砖诇砖讬诐 讬讜诐 拽讜讚诐 诇驻住讞 讜砖讻诇 讛砖讜讗诇 讘注谞讬谉 讝讛 讘讗讜转讜 讝诪谉 砖讜讗诇 讻注谞讬谉 讛讜讗 讜讚讜讞讬谉 讗转 讛砖讜讗诇 砖诇讗 讻注谞讬谉 诪驻谞讬讜 讜讝讻专 诇讚讘专 砖讛专讬 诪砖讛 注讜诪讚 讘驻住讞 专讗砖讜谉 讜诪讝讛讬专 注诇 驻住讞 砖谞讬 讜讗注"驻 砖砖讗诇转 讛讟诪讗讬诐 讛讘讬讗转讛讜 诇讻讱 诪"诪 讗诇诪诇讗 砖讻谉 诇讗 讛讬讛 诪讗专讬讱 讘讚讬谞讬 驻专讟讬讜 讻诇 讻讱 注讚 砖讬讙讬注 讝诪谉 讛专讗讜讬 诇讻讱:



讜讬砖 讘转诇诪讜讚 讛诪注专讘 砖讘砖诪讜注讛 讝讜 讚讘专讬诐 砖谞专讗讬诐 讻住讜转专讬诐 诪拽爪转 讚讘专讬谞讜 讜讗诇 转讞讜砖 诇讚讘专讬讛诐 讜讛讜讗 砖讗诪专讜 砖诐 讘住驻拽 讗讘诇 讘讜讚讗讬 讗驻讬' 诪专讗砖 讛砖谞讛 讜诪驻专砖讬诐 讘讜 讛讗 讚讗诪专转 拽讜讚诐 砖诇砖讬诐 讬讜诐 讗讬谉 讝拽讜拽 诇讘注讜' 讘住驻拽 讗诐 讬砖 砖诐 讞诪抓 讗诐 诇讗讜 讗讘诇 讘讜讚讗讬 砖讬砖 砖诐 讞诪抓 讗驻讬' 诪专讗砖 讛砖谞讛 爪专讬讱 诇讘注专 讜讬"诪 讘住驻拽 讗诐 讬讞讝讜专 讗诐 诇讗讜:



讜讻诇 讗诇讜 砖讘讜讚拽讬谉 拽讜讚诐 讝诪谉 讬砖 讗讜诪专讬诐 砖讗讬谉 诪讘专讻讬谉 诇驻讬 砖讗讬谉 砖注转 讛诪爪讜讛 讗诇讗 诪讗讜专 讗专讘注讛 注砖专 讜讬砖 讗讜诪专讬诐 砖诪讘专讻讬谉 讜讗讬谉 谞专讗讛 讻谉 讜讻诇 讗讜转诐 砖讗讬谉 讬讻讜诇讬诐 诇讘讚讜拽 讘砖注转 讛讘注讜专 讜爪专讬讻讬诐 诇讘讟诇 讘诪拽讜诪诐 讬砖 讗讜诪专讬诐 砖诪讘专讻讬谉 注诇 讛讘讟讜诇 讜讗祝 讙讚讜诇讬 讛诪驻专砖讬诐 讻转讘讜讛 讘讛讚讬讗 讜讗讬谉 讛讚讘专讬诐 谞专讗讬谉 讜诪讛 砖谞转讙诇讙诇 讻讗谉 讘诪讚转 讻诇诇 讜驻专讟 讻讘专 讘讬讗专谞讜讛讜 讬驻讛 讘砖砖讬 砖诇 住谞讛讚专讬谉:





转讜住驻讜转 专讬"讚 (诪讛讚讜专讛 转诇讬转讗讛)

诪讗讬 拽讗诪专 讗诪专 专"驻 讗专讬砖讗 讛驻拽讬讚讜 讗爪诇讜 讝拽讜拽 诪诪谞讜 砖讻讞讬 诇讗 讬诪爪讗 讘讘转讬讻诐 驻讬' 讻讚讬诇驻讬谞谉 诇注讬诇 诪诇讗 讬诪爪讗 砖诇讗 讬拽讘诇 驻拽讚讜谞讜转 诪谉 讛讙讜讬诐 讜讻讙讜谉 砖拽讬讘诇 注诇讬讜 讗讞专讬讜转 讜讛讚专 讗诪专 讬讬讞讚 诇讜 讘讬转 讬讬讞讚 诇讜 砖讚讛 讗讬谞讜 讝拽讜拽 诇讘注专 讻讙讜谉 讚讗诪专 诇讬' 讛讗 讘讬转讗 拽诪讱 讜诇讗 拽讬讘诇 注诇讬讜 讗讞专讬讜转: 



专讘 讗砖讬 讗诪专 诇注讜诇诐 讗住讬驻讗 讜讛"拽 讬讬讞讚 诇讜 讘讬转 讗讬谞讜 讝拽讜拽 诇讘注专 砖谞讗诪专 诇讗 讬诪爪讗 讘讘转讬讻诐 讜讛讗讬 诇讗讜 讘讘转讬讻诐 拽专讬谞讗 讘讬' 驻讬' 讛讗讬 讬讬讞讚 诇讜 讘讬转 拽讗讬 讗讛驻拽讬讚讜 讗爪诇讜 讚转谞讬 讞讬讬讘 诇讘注专 讜讛讜讬 讻砖拽讬讘诇 注诇讬讜 讗讞专讬讜转 讻讚讗诪专谉 诇注讬诇 讜讛讚专 转谞讬 砖讗诐 讬讬讞讚 诇讜 讘讬转 讗注"驻 砖拽讬讘诇 注诇讬讜 讗讞专讬讜转 诪讜转专 讚讛讜"诇 讻讗诇讜 讛讬' 注讜诪讚 讘讘讬转讜 砖诇 讙讜讬 讜诇讗 讘讘讬转讜 讜讛讬诇讻讱 讗注"驻 砖拽讬讘诇 注诇讬讜 讗讞专讬讜转 砖专讬: 



讜诇诪讬诪专讗 讚砖讻讬专讜转 拽谞讬讗 驻讬' 讗注"讙 讚拽谞讬讗 讚诇讗 诪爪讬 诇讗驻讜拽讬 注讚 讝讬诪谞讬' 诪"诪 诇讗 拽谞讬讗 诇讗驻拽讜注讬 砖诪讗 讚讬砖 诪讬谞讬' 砖诇讗 讬拽专讗 讘讬转讜 讻诇 讝诪谉 讛砖讻讬专讜转 讚讛讗 讙讘讬 注"讝 讗注"驻 砖讛砖讻讬专讜 诇讜 讛讬讗 注讜讘专 诪讜砖诐 讜诇讗 转讘讬讗 转讜注讘讛 讗诇 讘讬转讱 讜讛"谞 讬讛讗 注讜讘讚 诪砖讜诐 诇讗 讬诪爪讗 讘讘转讬讻诐 讜诪转专抓 砖讗谞讬 讛讻讗 讚讗驻拽讬' 专讞诪谞讗 讘诇砖讜谉 诇讗 讬诪爪讗 讻讜' 诪讛 砖讚拽讚拽转讬 诪讬讻谉 讘诪讛讚讜专讗 拽诪讗 砖讛诪驻拽讬讚 讞诪爪讜 讘讘讬转讜 砖诇 讙讜讬 砖讗讬谞讜 注讜讘专 讘讘诇 讬专讗讛 讜讘诇 讬诪爪讗 讚讛讗 诇讗讜 讘讙讘讜诇讜 拽讗讬 讜诇讗 讘讘讬转讜 拽讬 讜拽专讗 诇讗 讗住专 讗诇讗 讘讘转讬讻诐 讜讘讻诇 讙讘讜诇讱 讗讬谞讜 谞"诇 砖讗"讻 讬讟诪讬谉 讗讚诐 讞诪爪讜 讘专讛"专 讗讜 讘专砖讜转 讛讙讜讬 讜讬驻讟专 诇讗 讛讬讗 讚讻诇 讛讬讻讗 讚拽讗讬 讘专砖讜转讬' 拽讗讬 讘讬谉 讗诐 讛讟诪讬谞讜 讘砖讜诐 诪拽讜诐 讘讬谉 讗诐 讛驻拽讬讚讜 讘讘讬转 讛讙讜讬 讜诇讗 砖专讬谞谉 讻砖讬讬讞讚 诇讜 诪拽讜诐 讗诇讗 讚讜拽' 讘讞诪爪讜 砖诇 讙讜讬 讚讗注"讙 讚拽讬讘诇 讗讞专讬讜转讜 注诇讬讜 诪"诪 讻诇 讛讬讻讗 讚拽讗讬 讚讙讜讬 讛讜讬 讜讗诐 专讜爪讛 讛讙讜讬 诇讬讟讜诇 讞诪爪讜 讗讬谉 讬砖专讗诇 讬讻讜诇 诇注讻讘讜 讜诪谉 讚讬谞讗 讛讬讬 诇讬注讘讬专 讬砖专讗诇 注诇讜讬' 讚拽专讬谞讗 讘讬' 砖诇讱 讜讗诇 砖诇 讗讞专讬诐 讗诇讗 诪砖讜诐 讚讻转讬讘 诇讗 讬诪爪讗 讚诪砖诪注 讗驻讬诇讜 砖诇 讙讜讬 讗住专讬' 诇讬' 讜诇讗 讗住专讬' 专讞诪谞讗 讗诇讗 讘讘讬转讜 (砖诇 讙讜讬) 讜砖讬讛讬' 诪爪讜讬 诇讜 讘讻诇 讘讬转讜 讗讘诇 讗诐 讬讬讞讚 诇讜 诪拽诐 砖讗谞讬讜 诪爪讜讬 讘讻诇 讘讬转讜 诇讗 讗住专讜 讗讘诇 讞诪爪讜 砖诇 讬砖专讗诇 讻诇 讛讬讻讗 讚拽讗讬 讚讬讚' 讛讜讬 讜讘专砖讜转讬' 讜讗讬谉 诇谞讜 讻讞 诇讛转讬专讜 砖讛讻诇 讛讬讗 讘专砖讜转讬' 砖讛专讬 讬讻讜诇 诇讛拽讚讬砖讜 讘讻诇诪拽讜诐 砖讛讬 讗注讜诪讚 讜讗注"讙 讚讘注讬谞谉 讜讗讬砖 讻讬 讬拽讚讬砖 讗转 讘讬转讜 诪讛 讘讬转讜 讘专砖讜转讜 讗祝 讻诇 讘专砖讜转讜 讜诪讗讬 讚讗诪专谉 诇注讬诇 讗讬谉 诇讬 讗诇讗 讘讘转讬诐 讘讘讜专讜转 砖讬讞讬诐 讜讘诪注专讜转 诪谞讬谉 转"诇 讘讻诇 讙讘讜诇讱 讚诪砖诪注 讚讜拽讗 讘讙讘讜诇讜 讛讬讗 注讜讘专 讗讘诇 讘专讛"专 讜讘专砖讜转 讛讙讜讬 讗讬谞讜 注讜讘专 诇讗 讚专砖讬' 讛讻讬 讗诇讗 讘讞诪爪讜 砖诇 讙讜讬 讚谞驻拽讗 诇谉 诪诇讗 讬诪爪讗 砖讗诐 拽讬讘诇 注诇讬讜 讗讞专讬讜转 砖讛讬讗 注讜讘专 讘诇讗讜 讗诐 转讜驻住讜 讘讘讬转讜 讜专讬讘讛 谞诪讬 讘讜专讜转 砖讬讞讬谉 讜诪注专讜转 诪讻诇 讙讘讜诇讱 砖讗注"驻 砖讗讬谞讜 砖诇讜 讻讬讜谉 讚拽讬讘诇 注诇讬讜 讗讞专讬讜转 讗住讜专 讜讚讜拽讗 讘讞诪爪讜 砖诇 讙讜讬 讘注讬谞谉 讙讘诇讱 讗讘诇 讘讞诪爪讜 砖诇 讬砖专讗诇 讘讻诇 讚讜讻转讗 讚讛讜讬 注讘专 注诇讜讬' 讻讬讜谉 讚讘专砖讜转讬' 拽讗讬 讜讛讻讬 讘驻讬专拽讬谉 讚诇拽诪谉 讗讘诇 谞讻专讬 砖讛诇讜讛 讗转 讬砖专讗诇 注诇 讞诪爪讜 讚"讛 注讜讘专 讜讗诪专讬' 讛转诐 讗注"讙 讚讛专讛讬谞讜 讗爪诇讜 讚讙讜讬 诇讗 拽谞讬 诪砖讻讜谞讜 讚讬砖专讗诇 讜讘专砖讜转讗 讚讬砖专讗诇 拽讗讬 讗注"讙 讚拽讗讬 讘讘讬转讜 砖诇 讙讜讬 讜诪砖讻谞讜 讗爪诇讜 讜诪砖"讛 注讜讘专 注诇讬讜 讛"谞 讻讬讜谉 讚讞诪抓 讚讬砖专讗诇 讛讬讗 讗注"讙 讚拽讗讬 讘讘讬转 讛讙讜讬 讘讘讬转 讬砖专讗诇 拽专讬谞讗 讘讬' 讻讬讜谉 讚讗讬 讘注讬 诇诪讬砖拽诇讬' 诇讗 诪爪讬 讙讜讬 诪注讻讘 注诇讜讬':





诪讛专砖"讗 - 讞讬讚讜砖讬 讛诇讻讜转

讘讚"讛 讘讛诪转 讗专谞讜谞讗 讻讜' 讜讻谉 讙讘讬 注讬住讛 转谞讬讗 注讬住转 讗专谞讜谞讗 讞讬讬讘转 讻讜' 注讻"诇 讙诐 讝讜 讛讘专讬讬转讗 拽讜砖讬讗 诇驻讬专砖"讬 讚诪驻专砖 讚讛讛讬讗 讘专讬讬转讗 讚拽转谞讬 讞讬讬讘转 住转诐 诇诇讬砖谞讗 拽诪讗 诪驻专砖 诇讛 讘讘讻讜专讛 讜诇诇讬砖谞讗 讘转专讗 讘注讬住讛 讚讗讬谞讜 讻谉 讚讛讗 讛讛讬讗 讚注讬住讛 诪驻讜专砖 讘讛讚讬讗 讚讗讬讬专讬 讘注讬住讛 讜讗"讻 讗"谞 讚拽转谞讬 住转诐 讞讬讬讘转 诇讬讻讗 诇驻专砖讛 讘注讬住讛 讚诪转谞讬讗 讘讛讚讬讗 讗诇讗 讚注"讻 讚讗讬讬专讬 讘讘讻讜专讛 讜讝讛 砖讻转讘讜 讜诇驻讬 讝讛 诪转讬讬砖讘讜转 砖转讬 讛讘专讬讬转讜转 讛讬讬谞讜 讛讱 讚拽转谞讬 讘讛讚讬讗 讚讞讬讬讘' 讘讘讻讜专讛 讜讛讱 讚拽转谞讬 讘讛讚讬讗 讞讬讬讘转 讘注讬住讛 讚诇驻讬专砖"讬 讗讞讚 讛讬讗 讞讬讬讘转 住转诐 诪转谞讬讗 讜拽"诇:


讘讚"讛 讬讬讞讚 诇讜 讘讬转 讻讜' 讜诪砖"讛 诪驻讬拽 诪诇讗 讬诪爪讗 讻讜' 讜专讘 驻驻讗 讗讬转 诇讬讛 诪住讘专讗 讻讬讜谉 讻讜' 注讻"诇 专"诇 讚诇驻专砖"讬 讚讗讬讬专讬 砖诇讗 讘讗讞专讬讜转 诇讗 讛讜讛 诪驻讬拽 诇讬讛 诪诇讗 讬诪爪讗 诇讛转讬专 讗诇讗 诪讚讻转讬讘 诇讗 讬专讗讛 诇讱 讚诪讬谞讬讛 诪驻拽讬谞谉 诇注讬诇 讚砖专讜 砖诇讗 讘讗讞专讬讜转 讜讻转讘讜 讚专讘 驻驻讗 讗讬转 诇讬讛 诪住讘专讗 讻讜' 讗注"讙 讚讗讬讬专讬 讘讗讞专讬讜转 诪"诪 讘诇讗讜 拽专讗 讚诇讗 讬诪爪讗 讛转讬专 讘讬讬讞讚 诇讜 讘讬转 讗注"讙 讚砖讻讬专讜转 诇讗 拽谞讬讗 诪讛讱 住讘专讗 讚拽讗诪专 讚讗讬谉 诇讗住讜专 讗诇讗 讘诪爪讜讬 讘讬讚讱 讜拽"诇:


讘驻讬专砖"讬 讘讚"讛 讚注转讜 诇讞讝讜专 讘讬诪讬 讛驻住讞 讻讜' 讜讻砖专讗讛讜 注讜讘专 注诇讬讛 注讻"诇 讜讻转讘 诪讛专砖"诇 诪砖诪注 讚注诇 诪讛 砖诪爪讗 讗讬谞讜 注讜讘专 注诇讬讜 讻诇 讝诪谉 砖诇讗 专讗讛 讗讜转讛 讻讜' 讜讚讘专 转讬诪讛 讛讜讗 谞讛讬 砖诇讗 讛讬讛 讘讬讚讜 诇讘注专 诪"诪 讞诪抓 砖诇讜 讘讘讬转讜 讛讜讗 讜注讜讘专 注诇讬讜 讘讘诇 讬专讗讛 讻讜' 注讻"诇 注"砖 讘讗讜专讱 讜诇讬 谞专讗讛 讚讜讚讗讬 讗讬讬专讬 讗祝 讘砖讬砖 诇讜 讜讚讗讬 讞诪抓 讘讘讬转讜 讜讗驻"讛 讻砖讗讬谉 讚注转讜 诇讞讝讜专 讗讬谉 讝拽讜拽 诇讘注专 讚注砖讗讜讛讜 讻谞驻诇讛 注诇讬讜 诪驻讜诇转 讚诪讘讟诇讜 讜讚讬讜 讜讻"讻 讛专"谉 讜讻谉 谞专讗讛 讚诪讚诪讬 诇讛 诇讗讜爪专 砖讗讬谉 讚注转讜 诇驻谞讜转讜 砖驻讬专砖"讬 讘讛讚讬讗 讚讛"诇 讻谞驻诇讛 注诇讬讜 诪驻讜诇转 讜讻砖讚注转讜 诇讞讝讜专 讘讬诪讬 驻住讞 讞砖砖讜 讻讬讜谉 讚讛讜讗 讘讬诐 讜讘诪讚讘专 讘砖讬讬专讗 讜讗讬谉 讻讗谉 诪拽讜诐 讘讚讬拽讛 讜砖诪讗 讬驻砖注 讜诇讗 讬讘讟诇 讻讚诇拽诪谉 讘砖诪注转讬谉 讚诇讻讱 诇讗 转拽谞讜 砖讬讘讟诇 讗诇讗 讘诇讬诇讛 讘讝诪谉 讘讚讬拽讛 讜诇讗 讘讚' 讜讘讛' 讜讻砖讬讘讗 诇讘讬转讜 讘讬诪讬 讛驻住讞 注讜讘专 讘讘诇 讬专讗讛 讜诪讬讛讜 讘讛讛讜讗 讚注砖讛 讘讬转讜 讗讜爪专 砖讛讜讗 诪拽讜诐 讘讚讬拽讛 讜诇讬讻讗 诇诪讬讞砖 砖诪讗 诇讗 讬讘讟诇 讗讬谉 诇驻专砖 讻讬 讛讻讗 讗诇讗 讗驻讬诇讜 讗诐 讬讘讟诇 讗讬讻讗 诇诪讬讞砖 砖诪讗 讬驻谞讛 讘讬诪讬 驻住讞 讗转讬 诇诪讬讻诇讬讛 讜讻注谞讬谉 讝讛 讻转讘 讛讘"讬 讘砖诐 讛讙讛转 诪讬讬诪讜谉 讜讚讜"拽:





讞讻诪转 砖诇诪讛

专砖"讬 讘讚"讛 讚注转讜 诇讞讝讜专 讜讻讜' 讗讬谞讜 砖诇讜 讜讻砖专讗讛讜 注讘专 注诇讬讛. 谞"讘 诪砖诪注 讚注诇 诪讛 砖诪爪讗 讗讬谞讜' 注讜讘专 注诇讬讜 讻诇 讝诪谉 砖诇讗 专讗讛 讗讜转讛 注讚 注转讛 讗驻讬' 诇讗 讘讟诇讜 讜讚讘专 转讬诪讛 讛讜讗 谞讛讬 砖诇讗 讛讬讛 讘讬讚讜 诇讘注专 诪"诪 讞诪抓 砖诇讜 讘讘讬转讜 讛讜讗 讜注讜讘专 讘讘诇 讬专讗讛 讻诇 讝诪谉 砖诇讗 讘讬讟诇讜 讜讛谞专讗讛 讘注讬谞讬 诇驻专砖 讚诪讬讬专讬 讘住驻拽 砖诇讗 讬讚注 讘讜讚讗讬 砖讬砖 诇讜 讞诪抓 讘讘讬转讜 讜讻谉 讗讬转讗 讘讬专讜砖诇诪讬 讜诪砖"讛 讗讬谞讜 注讜讘专 讗诇讗 诪砖注转 讛讬讚讬注讛 讜诪"诪 讗讬讻讗 诇诪讬驻专讱 诪诪"谞 讗诐 讘讗 诇讘讬转讜 讘讬"讟 讜住"诇 诇专砖"讬 砖讗讬谉 讬讻讜诇 诇砖讜专驻讜 讘讬"讟 讗驻讬' 诇讗 讘讟诇讜 讗"讻 讗谞讜住 讛讜讗 讻诪讜 砖讛讬讛 注讚 注转讛 讜讗诐 讘讞讜诇 讛诪讜注讚 讬砖专驻谞讜 诪讬讚 讜讬"诇 讚讞讬讬砖讬谞谉 砖诪讗 讬砖讛讛 专讙注 讗讞转 讘驻专讟 诪讗讞专 砖讘讗 诪谉 讛讚专讱 砖诪讗 讬转注爪诇 诪注讟 讗讘诇 讗讜转诐 砖驻讬专砖讜 讚讗讬讬专讬 讗驻讬' 讘讜讚讗讬 讞诪抓 爪专讬讻讬谉 诇驻专砖 讚讗讬讬专讬 讘讘讬讟诇讜 讜讗驻"讛 讗讬谉 谞讻讜谉 砖讬讛讗 讞诪抓 讘讘讬转讜 讗爪诇讜 讜讻谉 讬专讗讛 诪诇砖讜谉 讛专"谉 诇诪注讬讬谉 讘讜 讜诇讗 诪砖讜诐 砖注讜讘专 讘讘诇 讬专讗讛 讜讚讜"拽. (注讬讬谉 讘诪讛专砖"讗):





专砖"砖

讙诪专讗 住讚"讗 讛讜讗讬诇 讜讻讬 讗讬转讬讛 讛讚专 讘注讬谞讬讛 讻讜'. 讜注讬讬谉 驻讬专砖"讬 讜诇驻"讝 爪"诇 讛讗 讚驻诇讬讙 专"砖 (讘讘"诪 谞讜) 讘诪砖谞讛 讚拽讚砖讬诐 砖讞讬讬讘 讘讗讞专讬讜转诐 讬"诇 讗讜谞讗讛 讛讬讬谞讜 讘讗诪专 讛专讬 注诇讬 注讜诇讛 讘住讱 讬讚讜注 讗讜 讗驻讬' 讘住转诐 讚讙"讻 讬砖 诇讛 拽爪讘讛 (诪谞讞讜转 驻' 讘转专讗) 讜讻砖谞转讗谞讛 讬爪讟专讱 诇讛砖诇讬诐 诪砖诇讜 讜诇讗 讻谉 驻讬专砖"讬 讛转诐 讜注"注 (住谞讛讚专讬谉 拽讬讘 讘) 专诇"讗 诪诪讜谉 讘注诇讬诐 讛讜讗 讻讜' 讜专"砖 讛讬讗 注"砖 讜爪"注:



[诪"讟 讘讛诪讛 讗讬转 诇讛 拽诇讗 注讬住讛 诇讬转 诇讛 拽诇讗. 谞"诇 诪砖讜诐 讚讚专讱 诇讬讟讜诇 诪讛转讘讜讗讛 讻讚驻讬专砖"讬 诇讗 诪谉 讛注讬住讛] :



讙诪' 讞诪爪讜 砖诇 谞讻专讬 注讜砖讛 诇讜 诪讞讬爪讛 注砖专讛 讟驻讞讬诐 诪砖讜诐 讛讻讬专讗. (讘"转 讛讗讞专讜谞讜转 诇讬转谞讬讬讛讜 讘专讬"祝 讜专讗"砖 讜讛讜讗 诪讜讻专讞 诇讚注转 讛讗讞专讬诐 驻讬' 砖讘专"谉 讜诇讛讛"诪 砖讗讘讬讗诐) 讜讘专"谉 讜讗"驻 讻讜' 讜住讙讬 讘讛讻讬 讗注"讙 讚拽讘讬诇 注诇讬讛 讗讞专讬讜转 讻讜' 讜讛讛"诪 讘驻"讚 讛讘讬讗 讘砖诐 讛注讬讟讜专 讜讛专诪讘"谉 讚讘诇拽"注 讗讞专讬讜转 诇讗 讘注讬谞谉 诪讞讬爪讛 讬' 讻讜' 讜讛讻讗 诪讬讬专讬 讚讜拽讗 讘拽注"讗 注"砖. 讜诇讻讗讜专讛 讬驻诇讗 讚诇驻"讝 讗讬讱 讬转驻专谞住 讛住讬驻讗 讜讗诐 砖诇 讛拽讚砖 讛讜讗 讗"爪 讻讜' 讚讻讬讜谉 讚拽讘诇 注诇讬讜 讗讞专讬讜转 诇诪讛 讬讙专注 诪砖"讗 诇注讘讜专 注诇讬讜 诪砖讜诐 讘"讬 讜讘"讬 讜谞诇注"讚 讚砖诇 讙讘讜讛 诇注讜诇诐 讗"注 讗祝 讘拽注"讗 诇砖讬讟讛 讝讜 讚讻诇 讛讬讻讗 讚讗讬转讗 讘讬 讙讝讗 讚专讞诪谞讗 讗讬转讗 注讬' 讞讜诇讬谉 (拽诇讟) 讜讛讜讛 讻拽讘诇 讗讞专讬讜转 注诇 讞诪爪讜 砖诇 讙讘讜讛 讘专砖讜转 讙讘讜讛 讜住诪讜讻讬谉 诇讝讛 (诪讘"拽 注讜) 讛讙讜谞讘 讛拽讚砖 诪讘讬转 讘注诇讬诐 驻讟讜专 讜讙讜谞讘 诪讘讬转 讛讗讬砖 讜诇讗 诪讘讬转 讛拽讚砖 讛专讬 讚讗祝 砖注讜诪讚 讘讘讬转 讘注诇讬诐 诪"诪 谞拽专讗 讘讬转 讛拽讚砖 (讜讘讝讛 谞讚讞讬转 专讗讬讬转 讛专专"讬 砖讘讛专讗"砖 住讬' 讚' 讻驻讬 诪讛 砖讘讗专转讬 讘讞讚讜砖讬 讚专讗讬讬转讜 诪讛讗 讚拽"诇 讘讬转 讛拽讚砖 讛"讛 讚谞拽专讗 讘讬转 讛诪驻拽讬讚 讗注"驻 砖讛讜讗 讘专砖讜转 讛谞驻拽讚 讜讛讜讗 讻注讬谉 砖驻讬' 讘讜 讛砖"讗 讘转砖讜' 驻"讙 讚砖讗谞讬 讙讘讜讛 讻讚讗诪专谉) 讜谞"诇 注讜讚 专讗讬讛 诪诇注讬诇 讚拽讗诪专 讬讻讜诇 讻讜' 讜诇拽讘诇 驻拽讚讜谞讜转 诪谉 讛谞讻专讬 讻讜' 讚砖讘讬拽 诇讘专 讝讜讙讬讛 讚讗转讞讬诇 讘专讬砖讗 讗讘诇 讗转讛 专讜讗讛 砖诇 讗讞专讬诐 讜砖诇 讙讘讜讛 (讜讻讘专 讛专讙讬砖 讘讝讛 讛转讜诪讬诐 住讬诪谉 住"讜 住拽注"讗) 讗诇讗 讜讚讗讬 讚讛拽讚砖 讘讗诪转 诪讜转专 讻谞"诇 谞讻讜谉 讘注讝"讛. 砖讜讘 专讗讬转讬 讘讬专讜砖诇诪讬 讘驻' 讻"砖 讛"讘 讜讝"诇 讗"转 转谞讬 诇讗 讬专讗讛 诇讱 讻讜' 讗讘诇 讗转 专讜讗讛 讗转 诇讙讘讜讛 讜讗"转 转谞讬 讗驻讬诇讜 诇讙讘讜讛 讻讜' 转驻转专 讘拽讚砖讬诐 砖讞讬讬讘 讘讗讞专讬讜转谉 讻专"砖 注"讻. 讜讗讜诇讬 讬"诇 讚讚讜拽讗 诇专"砖 讚住"诇 讘讻讛转"讻 讚讘专 讛讙讜专诐 诇诪诪讜谉 讻诪"讚 讜讗"讻 讛讜讬 讻讚讬讚讬讛 诪诪砖 诇讻谉 讗驻讬诇讜 讛讜讗 讘讘讬转 讗讞专 注讜讘专 注诇讬讜. 讗讘诇 诇专讘谞谉 讚讚讜拽讗 讙讘讬 讞诪抓 讙诇讬 诇谉 拽专讗 讻讚诇注讬诇 讬"诇 讚讗讬谞讜 讗诇讗 讻砖讛讜讗 讘讘讬转讜 (讜讘讟"讝 住讬' 转"诪 住拽"讚 讻转讘 讙"讻 诇讞诇拽 讘讬谉 专"砖 诇专讘谞谉 讜诇讛讬驻讱 注"砖) 讜诇驻诪砖"讻 诇"讚 讛砖"讗 讘专"住 注"讞 砖讻转讘 讘砖讬讟转 讛注讬讟讜专 讜讛专诪讘"谉 讚讗注"讙 讚专讘讬 专讞诪谞讗 诇注讘讜专 注诇 讘"讬 注诇 讞诪抓 砖诇 谞讻专讬 讜砖诇 讙讘讜讛 讘拽注"讗 讻讜':





讛讙讛讜转 讬注讘"抓

讙诪' 讛注讜砖讛 讘讬转讜 讗讜爪专. 谞"讘 爪专讬讱 砖注讜专 讛"讚 讗讜爪专 讜讗讬 住讙讬 诇讬讛 讘讻讚讬 讞驻讬砖转 讻诇讘 讻诪讜 讘诪驻讜诇转:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讘讛诪转 讗专谞讜谞讗. 注讬讬谉 谞讚专讬诐 住讘 注"讘 讘专"谉 讚"讛 讜讛诇讱 讝讜 讗专谞讜谞讗:


转讜住' 讚"讛 讛转诐. 砖诪转讞诇讛 讛讬转讛 讛讘讛诪讛. 注讬' 讘"讘 谞 注"讗 转讜讚"讛 拽住讘专:





讞讬讚讜砖讬 讞转"住

讛谞讬讞讗 诇诪"讚 讚讘专 讛讙讜专诐 诇诪诪讜谉 诇讗讜 讻诪诪讜谉 讚诪讬 讻讜' 诇讗 讬诪爪讗 诇诪"诇. 讬砖 诇讛拽' 讚诇诪讗 诇讛讻讬 讗爪讟专讬讱 诇讗 讬诪爪讗 诇驻讬 诪讛 讚驻住拽 讘砖"注 住讬' 转诪"讙 住"讘 讚讬砖专讗诇 砖讛驻拽讬讚 讞诪爪讜 讗爪诇 讬砖专讗诇 讗讞专 讞讬讬讘 讛谞驻拽讚 诇讘注专讜 讗注驻"讬 砖诇讗 拽讘诇 讗讞专讬讜转 讻讚讬 诇讛爪讬诇 讞讘专讜 诪讗讬住讜专讗 讜讻' 诪讙"讗 讚讗诐 讗讬谉 讛讞诪抓 讘注讬谉 讗讞讛"驻 讞讬讬讘 诇砖诇诪讜 诇讘注诇讬讜 讚讛"诇 诇诪讜讻专讜 拽讜讚诐 讝诪谉 讗讬住讜专讜 讚砖"讞 砖讛讬讛 讬讻讜诇 诇讛爪讬诇 讘专讜注讬' 讜诪拽诇讜转 讜诇讗 讛爪讬诇 讞讬讬讘 注"砖 讜讛谞讛 讻讬 讻谉 讗诐 讬讜讙谞讘 讗讜转讜 讛讞诪抓 讬爪讟专讱 诇砖诇诐 诪诪讜谉 讚讗诐 讛讜讗 讘注讬谉 讬讗诪专 讛专讬 砖诇讱 诇驻谞讬讱 谞诪爪讗 讚讝讛 讛讞诪抓 讛讜讗 讙讜专诐 诇诪诪讜谉 讻诪讜 讘讙讝诇 讞诪抓 讜注讘专 注诇讬讜 讛驻住讞 讜诇诪"讚 讚讘专 讛讙讜专诐 诇诪诪讜谉 讻诪诪讜谉 讚诪讬 讞讬讬讘 讝讛 讛谞驻拽讚 诇讘注专讜 诪讛"转 讗注"驻 砖诇讗 拽讘诇 讗讞专讬讜转 诪"诪 讻讬讜谉 砖讚讬讬谞讬谞谉 诇讬' 讻驻砖注 讘诪讛 砖诇讗 诪讻专讜 讗诇讗 讚诪爪讬 诇诪讬诪专 讛专讬 砖诇讱 诇驻谞讬讱 诪诪讬诇讗 讗诐 谞讙谞讘 讬讞讬讬讘 诇砖诇诐 诪诪讜谉 讜讛"诇 讻砖诇讜 讜讝讛讜 诪讘讜讗专 讜讗"讻 讚诇诪讗 诇讛讻讬 讗爪讟专讬讱 拽专讗 讜讗讬谉 诇讜诪专 驻砖讬讟讗 讻讬讜谉 砖讙讜专诐 诇诪诪讜谉 讛讬讬谞讜 诪诪讜谉 注讻爪"诇 讻谉 诇讛专诪讘"诐 诇注谞讬谉 讗谞住 注讟"讝 讝"讗 讚注讻"驻 讗爪讟专讬讱 拽专讗 讚讛"讗 讚讛谞驻拽讚 讬讟注讜谉 讗讚专讘讗 讗转讛 驻砖注转 讘诪讛 砖诇讗 讘讟诇转讜 讗讜 诪讻专转讜 讘诪拽讜诐 砖讛讬讬转 拽诪"诇 讚诪"诪 驻砖注 讛讜讗 讚讗讬谉 住驻拽 诪讜爪讬讗 诪讬讚讬 讜讚讗讬 讻诪"砖 诪讙"讗 讜讬"诇 讗讜诇讬 诇讛讻讬 讚讬讬拽 专砖"讬 讜讻' 诇诪"讚 讛讙讜专诐 诇诪诪讜谉 讻诪诪讜谉 讚诪讬 专"砖 拽讗诪专 诇讬' 注讻"诇 讚讗讬讛讜 住"诇 讞诪抓 讗讞讛"驻 诪讜转专 讘讛谞讗讛 诪谉 讛转讜专讛 讜讗讬谉 讻讗谉 驻砖讬注讛 讻诇诇 讗注"讙 讚诪"诪 讗住讜专 讛讜讗 诪讚专讘谞谉 诪拽谞住讗 诪"诪 讛讻讗 讗讚讗讜专讬' 拽讬讬诪讬' 讜拽"诇:


讜讘爪拽讜 讘讬讚讜 讗讬谉 讝拽讜拽 诇讘注专. 驻专砖"讬 讗讘诇 讗转讛 专讜讗讛 砖诇 讗讞专讬诐 讻讜谞转讜 诪讘讜讗专 讚住"诇 讚诇讱 诇讗 诪诪注讟 讗诇讗 讛驻讞讜转 讚讛讬讬谞讜 讘爪拽讜 讘讬讚讜 讗讘诇 讗讬 诪谞讬讞讜 讘转讜讱 讛讘讬转 讝讛 诇讗 讛讜讛 讬讚注讬' 诪诇讱 讗讬 诇讗讜 砖讬谞讜讬' 讚讗驻拽讬' 专讞诪谞讗 诪诇讗 讬诪爪讗 诪讬 砖诪爪讜讬 讘讬讚讱 讜讚驻砖讬讟讗 诇谉 谞诪讬 诇注讬诇 讚讘诇讗 拽讘诇 讗讞专讬讜转 讗讬谞讜 讞讬讬讘 诇讘注专 讛讬讬谞讜 谞诪讬 诪转专讜讬' 诪讚讻转讬' 诇讱 讜讗驻拽讬' 诪诇讗 讬诪爪讗 讚讗诇"讛 诇讗 讛讜讛 诪诪注讟讬' 诪诇讱 讗诇讗 讘爪拽讜 讘讬讚讜 讜诪讬讜砖讘转 拽' 转讜住' 讚砖驻讬专 诪拽砖讛 讛砖"住 诇诪讬诪专讗 讚砖讻讬专讜转 拽谞讬' 讚讗诇"讛 诪讛"转 讬讛讬' 诪讜转专 诇讛谞讬讞讜 讘讘讬转讜 砖诇 讬砖专讗诇 讜诪砖谞讬 诪讚讗驻拽讬' 诪诇"讬 讜拽' 转讜' 诪诇砖讜谉 讬讞讚 诇讜 讘讬转 讻讘专 转讬' 讛专"谉 讜注驻专"讞 讜转诪讬' 谞砖讙讘讛 讘注讬谞讬 注诇 砖讬' 专"转 讘转讜住' 讚讗"讻 诇专"驻 转讬拽砖讬 拽' 讛砖"住 诇诪讬诪专讗 讚砖讻讬专讜转 拽谞讬' 讚诇专"驻 谞讛讬 讚诪住讘专讗 讞爪讜谞讛 讗讬转 诇讬' 讚诪拽讘诇 讗讞专讬讜转 讞诪爪讜 砖"讙 讘讘讬转讜 砖"讙 驻讟讜专 诪"诪 讛讗 讘讬转讜 砖诇 讬砖专讗诇 讛讜讗 讗诐 诇讗 转讗诪专 砖讻讬专讜转 拽谞讬' 讜讗"讻 诇专"驻 转拽砖讬 讜诇讗 砖讬讬讱 转讬' 讛砖"住 讚讛讗 专"驻 诪讜拽讬 诇讗 讬诪爪讗 讗专讬砖讗 讜诇专讘 讗砖讬 诇讗 转拽砖讬 讚讗讬讻讗 诇诪讬诪专 讚住"诇 谞诪讬 诪住讘专讗 讻专讘 驻驻讗 讚拽讘诇转 讗讞专讬讜转 讘讘讬转 讛讙讜讬 讗讬谞讜 诪讝讬拽 讜讗"讻 讘讘转讬讻诐 诇诪"诇 注"讻 讗诐 讗讬谞讜 讘讻讛"讙 转谞讛讜 注谞讬谉 诇砖讻讬专讜转 讚讗注"讙 讚讘注诇诪讗 诇讗 拽谞讬' 讛讻讗 诪讛谞讬 讘砖诇诪讗 诇砖讬' 专砖"讬 诇拽"诪 讗专"驻 讚讬"诇 讚讛讜讛 住"诇 讚专"驻 住讜讘专 讚讻讬 讛讬讻讬 讚诪诪注讟讬' 诪诇讱 讘爪拽讜 讘讬讚讜 讛"谞 诪诪注讟讬' 讬讞讚 讘讬转 讘诇讗 讗讞专讬讜转 讜讻拽' 转讜住' 讜诇讗 诪砖讜诐 砖讻讬专讜转 拽谞讬' 讜专"讗 讛讜讗 讚住"诇 讚讗爪讟专讬讱 拽专讗 讗讬讞讚 诇讜 讘讬转 讜注诇讬讜 诪拽砖讛 讛砖"住 讗讱 诇专"转 拽' 讻谞"诇 讜爪诇"注 讻注转:


讻讜驻讛 注诇讬讜 讗转 讛讻诇讬. 注讬' 讘诪讙"讗 住讬' 转诪"讜 讛谞讛 诪"砖 讛讻"诪 讚诇讻谉 讗住专讜 讛讘注专转讜 讗驻讬' 讘诪拽讜诪讜 讘诇讗 讟诇讟讜诇 诪砖讜诐 讚诇讗 砖讬讬讱 诪转讜讱 讘讛讻讬 讻讬讜谉 砖讗讬谉 讝讛 砖讜讛 诇讻诇 谞驻砖 爪"注 讛讗 讗诪专讬谞谉 诇注讬诇 讗讚专"注 砖"诪 诇讗 讗诪专讬谞谉 诪转讜讱 讜诇讚讘专讬讜 诇讗 诪讜讻讞 诪讬讚讬 讜讬"诇 讚住"诇 诇讛讻"诪 讚诪讚讬谉 转讜专讛 讚诪讜转专 诇讛住讬拽 讘讜 转谞讜专 讜讻专讬讬诐 讜讛讜讬 爪讜专讱 讗讜讻诇 谞驻砖 专拽 诪砖讜诐 讚讘转讞诇转 讘注讜专讜 诇讗 讬讛谞讛 诪诪谞讜 诪"诪 转讞诇转 讘注讜专讜 讛讬讛 诪讜转专 讘诪转讜讱 讜注"讻 专"注 诇讬"诇 诪转讜讱 讻"讝 诪讚讬谉 转讜专讛 讗讱 诇诪讗讬 讚讙讝专讜 专讘谞谉 讜讗住专讜 诇讛住讬拽 讘讜 转谞讜专 讜讻专讬讬诐 讗"讻 诇讗 砖讬讬讱 诪转讜讱 讻诇诇 注讬' 诇注讬诇 讘转讜住' 讜诪"砖 注诇讬讜 讜拽"诇. 讜讛谞讛 讘诪讙"讗 讛拽' 讬讗诪专 诇讙讜讬 砖讬讜爪讗谞讛 诇讬诐 讚讛"诇 砖讘讜转 讚砖讘讜转 讘诪拽讜诐 诪爪讜讛 讜转讬专讜爪讜 讚讜讞拽 讜讘讬诪讬 讞讜专驻讬 讻转讘转讬 讘讙诇讬讜谉 讛诪讙"讗 讚诪"诪 诇讗 讬驻讟专 讘诪讛 砖讻讘专 注讘专 注诇 讘诇 讬专讗讛 注"讬 拽讬讜诐 注砖讛 讚转砖讘讬转讜 砖注"讬 讙讜讬 讚讚讜拽讗 讗诐 讛讜讗 讗讜 砖诇讜讞讜 诪拽讬讬诐 讛注砖讛 讗讝讬 诪谞转拽 讛诇讗讜 诇讗 讝讜诇转 讜讗讬谉 砖诇讬讞讜转 诇讙讜讬 讜讛"诇 讻诪讜 讘讟诇讜 讜诇讗 讘讟诇讜 讜谞讻讜谉 讛讜讗 诇诪讗谉 讚讗讬' 诇讬' 讞诪抓 谞诇"注 讗讱 诇讛专诪讘"诐 讚诇讗 住"诇 讛讻讬 讗诇讗 讚诇讜拽讬' 注诇 诇讗 讬专讗讛 讻砖讬砖 讘讜 诪注砖讛 讜讻谉 诇砖讬' 专砖"讬 讜讛专"谉 讘诪转谞讬' 讚讘诪讜爪讗 讞诪抓 讗讬谞讜 注讜讘专 讗诇讗 诪讻讗谉 讜讗讬诇讱 讛讚专' 拽' 诇讚讜讻转讛 讬讘注专谞讜 注"讬 讙讜讬 讚讛"诇 砖讘讜转 讚砖讘讜转 讜讗讜诇讬 讬"诇 讚诇专砖"讬 讗"砖 讚住"诇 专讞诪谞讗 讗讞砖讘讬' 诇讛讘注专转讜 讜诪"砖 诇注讬诇 讙讘讬 砖"诪 转诇转 讚讻讬讜谉 讚讗驻砖专 讘讘讟讜诇 诇讗 砖讬讬讱 专讞诪谞讗 讗讞砖讘讬' 注砖"讛 诪"诪 讛讻讗 讘讬"讟 讗讬讬专讬' 讜注讜讚 诪"诪 诪讚专讘谞谉 讞讬讬讘 诇讘注专讜 讜讘讻讛"讙 讘讚讗讜专讬' 讻诇 讛讘讬注讜专讬' 讗讘讜转 诪诇讗讻讛 谞讬谞讛讬 讚专讞诪谞讗 讗讞砖讘讬谞讛讜 讗"讻 讛"诇 讗诪讬专讛 诇讙讜讬 专拽 讞讚 砖讘讜转 讜讛注诪讬讚讜 讚讘专讬讛诐 讻诪"砖 讝"诇 讗讞讚 砖讘讜转 讜拽"诇 讜注讬' 讘讞讜"讬 诪砖诪注 讚讗诪讬专讛 诇谞讻专讬 砖讬讗诪专 诇谞讻专讬 讗讞专 讛"诇 砖讘讜转 讚砖讘讜转 讗"讻 讛讚专' 拽讜' 诇讚讜讻转讛 讚诪砖讻讞转 讻谞"诇:


讚注转讜 诇讞讝讜专 讻讜'. 驻专砖"讬 讻砖专讜讗讛讜 注讜讘专 注诇讬讜 谞诇注"讚 讘讻讜谞转 专砖"讬 讻诪"砖 讛专注"讘 讘诪转谞讬' 讚诇讻谉 诇讗 住诪讻讜 讗讘讬讟讜诇 讚讚诇诪讗 讬诪爪讗 讙诇讜住拽讗 讬驻讛 讜讬讛讬' 讚注转讜 诇讝讻讜转 诪谉 讛讛驻拽专 讜讘讟诇 讛讘讬讟讜诇 砖诇讜 讜注讜讘专 注诇讬讜 讘"讬 讜讝讛讜 讻讜谞转 专砖"讬 讚诇讻谉 驻砖讬讟讗 诇专讘讗 砖爪专讬讱 诇讘讚讜拽 诪专"讛 讚谞讛讬 讚讬讘讟诇 讘讻"诪 砖讛讜讗 诪"诪 砖诪讗 讬专讗谞讛 讘讘讜讗讜 讘驻住讞 讜讬讘讟诇 讛讘讬讟讜诇 讜讬注讘讜专 注诇讬讜 讻谞诇注"讚 谞讻讜谉 讘注讝讛"讬:


砖讜讗诇讬谉 讜讚讜专砖讬' 讘讛"驻 讻讜'. 注讘"讬 住讬' 转讻"讟 讜注诪讙"讗 诪讛 砖讛砖讬讙 注诇讬讜 诪诪砖谞讛 讚讘讻讜专讜转 讜讻"讻 诪讛专砖"讗 讘住讜讻讛 讟' 讗' 讜诇驻注"讚 住"诇 诇讛专讘"讬 讘砖谞讬 讛转讬' 砖讘讝诪谉 砖讘讛诪"拽 讛讬讛 拽讬讬诐 讛讬讛 砖讜讗诇讬诐 讘讻诇 讛专讙诇讬' 诪砖讜诐 讛拽专讘谞讜转 讗诇讗 讘转讬' 讛专讗砖讜谉 住"诇 砖讘驻住讞 讬砖 讘讜 注讜讚 讟注诐 诪砖讜诐 讛讚讬谞讬诐 讛专讘讬诐 砖讘讜 诪砖讗"讻 砖讗专讬 讬"讟 讘讟诇讜 讚专砖讜转讬讛诐 诪讬讜诐 砖讞专讘 讘讛诪"拽 讜讘转讬' 讛讘' 住"诇 讚讙诐 讘驻住讞 诇讗 讛讬讛 讛讟注诐 专拽 诪砖讜诐 拽专讘谞讜转 讗诇讗 诪砖讜诐 砖讛讬讛 诪专讜讘讬诐 讛诪拽专讬讘讬诐 讜讛讬转讛 转拽谞讛 拽讘讜注讛 讬讜转专 注"讻 诇讗 讘讟诇讛 讘讘讬讟讜诇 讛讟注诐 讻讻诇 转拽谞讛 拽讘讜注讛 砖谞转驻砖讟讛 讘专讜讘 讬砖专讗诇 诪砖讗"讻 砖讗专讬 讬"讟 砖讘讟诇讜 砖讗诇讜转讬' 讜讚专砖讜转讬' 诪注转 讛讞讜专讘谉 讜讗"讻 诇拽"诪 诪住讜讻讛 讜讘讻讜专讜转 讚讘讝诪谉 砖讘讛诪"拽 讛讬讛 拽讬讬诐 诇讻"注 砖讜讗诇讬诐 讜讚讜专砖讬' 讘讻诇 讬"讟 讜转拽谞转 诪砖讛 讛讬' 砖讬砖讗诇讜 讘驻住讞 讜讞讙 讜注爪专转 讘诪讚讘专 砖诇讗 讛讬讛 诪拽专讬讘讬' 拽专讘谞讜转 讞讙讬讙讛 讜专讗讬' 讻诇诇 讻讬讚讜注 注讬' 驻"拽 讚讞讙讬讙讛:


专"砖 讘"讙 讗讜诪专 讘' 砖讘转讜转. 讛讬讬谞讜 注诐 讬讜诐 讛诪注砖讛 诪专"讞 注讚 注"驻 讝诪谉 注砖讬讬转 讛驻住讞 砖讛诐 讚"讬 讬讜诐 注诐 注"驻 讜注转讜"住 讘讘讻讜专讜转 谞转拽砖讜 讘讝讛 砖讛专讬 诇' 讬讜诐 讚转"拽 诪注"驻 注讚 讚"讬 讗讬专 讛诐 诇' 讬讜诐 讘诇讗 讬讜诐 讛诪注砖讛 注"砖 讜讗讜诇讬 住"诇 诇讛转讜住' 砖诇讗 讛讬讛 诪拽讚砖讬' 注驻"讬 讛专讗讬' 讘诪讚讘专 讻"讗 注"驻 讞砖讘讜谉 讜驻砖讬讟讗 诇讛讜 砖讛讬讛 谞讬住谉 诪诇讗 讻住讚专 讛讞讚砖讬诐 讚讗讬 讛讬讛 诪拽讚砖讬诐 注"驻 讛专讗讬' 讗讬讻讗 诇诪讬诪专 讚诪砖"讛 讛拽讚讬诐 诇讚专讜砖 诪注"驻 砖讬讛讬讛 诇' 讬讜诐 讗祝 讗诐 讬讞住专讜 谞讬住谉 讗注"讻 驻砖讬讟讗 诇讛讜 砖讛讬讛 诪注讘专讬' 注"驻 讛讞砖讘讜谉 砖讘讬讚讬谞讜 讛讬讜诐 讜讻谉 讛讜讗 讚注转 专"讞 讝"诇 讛讜讘讗 讘专讘谞讜 讘讞讬讬 驻' 讛讞讚砖 讛讝讛 诇讻诐 砖讻诇 诪' 砖谞讛 砖讛讬讜 讘诪讚讘专 诇讗 讛讬转讛 讛诇讘谞讛 谞专讗讬' 诇讛诐 诪驻谞讬 注谞谞讬 讛讻讘讜讚 讜注"讻 讞砖讘讜 讛注讬讘讜专 注"砖 诪"诪 讗讜诪专 讗谞讬 砖诇讗 讛讬讜 诪住讜讚专讬谉 讛讞讚砖讬诐 讻诪讜 注转讛 砖讛专讬 诪讘讜讗专 住讜祝 转注谞讬转 讚转诪讜讝 讚讛讛讬讗 砖转讗 诪诇讜 诪诇讬' 讜讗"讻 诇驻讬 住讚专 讛讞讚砖讬诐 讛讬讛 住讬讜谉 讞住专 讗讬专 诪诇讗 谞讬住谉 讞住专 讜诇拽"诪 拽讜砖讬讬转诐:





驻谞讬 讬讛讜砖注

讘讙诪专讗 讘注讜 诪讬谞讬讛 诪专讘讗 讘讛诪转 讗专谞讜谞讗 讻讜'  诇讻讗讜专讛 讗讬谉 诇讜 诪拽讜诐 诇住讜讙讬讗 讚诇注讬诇 讚砖诪注转讬谉 讚讗讬讬专讬 讘注讬拽专 讞诪抓 砖诇 注讜讘讚 讻讜讻讘讬诐 讗讬 讛讜讬 讘专砖讜转 讬砖专讗诇 诪讟注诐 讗讞专讬讜转 讜诇讗 转诇讬 诪讬讚讬 讘诪爪讬 诪住诇拽 诇讬讛 讜讛讻讗 诇注谞讬谉 讘讛诪转 讜注讬住转 讗专谞讜谞讗 讗讬驻讻讗 讜诇拽诪谉 讙讘讬 注讜讘讚 讻讜讻讘讬诐 砖讛诇讜讛 诇讬砖专讗诇 注诇 讞诪爪讜 讛讜讬 砖讬讬讱 讟驻讬 诇讗转讜讬讬 讚讚诪讬 诇讛讗讬 讜讻诪讜 砖讗讘讗专 诇拽诪谉 讗讬"讛 讘诪拽讜诪讜 讘注谞讬谉 诪爪讬 诪住诇拽 诇讬讛. 讜诇注谞"讚 谞专讗讛 讚讗讚住诇讬拽 诪讬谞讬讛 讘砖诪注转讬谉 拽讗讬 讜讛讬讬谞讜 讘诪讗讬 讚驻砖讬讟' 诇讬讛 诇住转诪讗 讚转诇诪讜讚讗 讚讛讬讻讗 讚诪爪讬 诪住诇拽 诇讬讛 驻砖讬讟讗 诇讻"注 讚讞讬讬讘 讜诇讻讗讜专讛 诪诪讬诪专讗 讚专讘讗 讚诇注讬诇 诪住讜讙讬讗 讚砖诪注转讬谉 讛讜讬 诪砖诪注 诇讛讬驻讱 讚诇讗 诪讬讘注讬讗 诇诪"讚 讚讘专 讛讙讜专诐 诇诪诪讜谉 讻诪诪讜谉 讚诪讬 讚诪讟注诐 讗讞专讬讜转 讞砖讬讘 诇讬讛 讻诪诪讜谞讜 讜讗"讻 讛"谞 讗注"讙 讚诪爪讬 诪住诇讬拽 诇讬讛 诪"诪 讻讬讜谉 讚讘讗讞专讬讜转 注讜讘讚 讻讜讻讘讬诐 谞诪讬 拽讗讬 讛讜"诇 讻讗讬诇讜 讬砖 诇讜 转驻讬住转 讬讚 讘讙讜祝 讛讘讛诪讛 讜驻讟讜专 诪讘讻讜专讛 讗诇讗 讗驻讬诇讜 诇诪"讚 讘注诇诪讗 诇讗讜 讻诪诪讜谉 讚诪讬 讗驻"讛 讻讬讜谉 讚专讘讬谞讬讛 专讞诪谞讗 诇注谞讬谉 讞诪抓 讚讻诪诪讜谉 讚诪讬 讗诐 讻谉 谞讛讬 讚讘注诇诪讗 诇讗 讬诇驻讬谞谉 诪讬谞讬讛 讛讬讬谞讜 诪砖讜诐 讚诪诪讜谞讗 诪讗讬住讜专讗 诇讗 讬诇驻讬谞谉 诪砖讗"讻 诇注谞讬谉 讘讻讜专讛 讜讞诇讛 讚讗讬住讜专讗 谞讬谞讛讜 讗讬讻讗 诇诪讬诪专 讚讻诪诪讜谉 讚诪讬 讚诪讚讗讜专讬讬转讗 诇讗 砖讬讬讱 诇讞诇拽 讘讬谉 拽讜诇讗 讜讞讜诪专讗 讻诪"砖 讛转讜住' 讘讻诪讛 讚讜讻转讬 诪砖讜"讛 诪讬讬转讬 讛讻讗 讛讗 诪讬诇转讗 讚讗驻"讛 驻砖讬讟讗 诇讛讜 讚讛讬讻讗 讚诪爪讬 诪住诇讬拽 诇讬讛 讞讬讬讘转 讚讚讜拽讗 讘讞诪抓 转诇讬讗 讘诪爪讜讬 讘讬讚讱 诇讻"注 诪讟注诪讗 讚驻专讬砖讬转 讘住诪讜讱 讻讬讜谉 讚讗讬 诇讗讜 诪讬注讜讟讗 讚诇讱 讛讜"讗 讚讗驻讬诇讜 砖诇 注讜讘讚 讻讜讻讘讬' 诪诪砖 注讜讘专 讛讬砖专讗诇 讘讘诇 讬专讗讛 诪砖讗"讻 讘砖讗专 讗讬住讜专讬谉 讘转专 注讬拽专 讗讝诇讬谞谉 讜砖诪注讬谞谉 讚讗驻讬诇讜 诇专"砖 讻讬讜谉 讚讗讬转讗 讘注讬谞讗 讛讚专讗 诇诪专讗 讘专砖讜转 讘注诇讬诐 拽讗讬 讻谞"诇:


讘转讜住' 讘讚"讛 讘讛诪转 讗专谞讜谞讗 讻讜' 讜拽砖讛 诇专砖讘"讗 讻讜' 注讻"诇. 讜讻讘专 讻转讘 诪讜专讬 讝拽讬谞讬 讝"诇 讘住驻专 诪讙讬谞讬 砖诇诪讛 诇讬讬砖讘 讜砖诪爪讗 讘谞讜住讞转 讛专讬"祝 讝"诇 讻砖讬讟转 专砖"讬 注"砖:


讘驻讬专砖"讬 讘讚"讛 讬讬讞讚 诇讜 讘讬转 讻诇讜诪专 诇讗 拽讬讘诇讜 注诇讬讜 讻讜' 注讻"诇. 讙诐 讘讝讛 注讬讬谉 讘住' 诪讙讬谞讬 砖诇诪讛 诪讬讛讜 诪诪讛 砖讛讜讻专讞 诇专砖"讬 诇驻专砖 诪砖诪注 诇讛讚讬讗 讚住"诇 讚讗讬 拽讬讘诇 注诇讬讜 讗讞专讬讜转 讗驻讬诇讜 讘讬讬讞讚 诇讜 讘讬转 讞讬讬讘 诇讘注专 讜讗诐 讻谉 诪砖诪注 讚讻"砖 讘诪驻拽讬讚 讞诪爪讜 诪诪砖 讗爪诇 讛注讜讘讚 讻讜讻讘讬诐 讚讛诪驻拽讬讚 讞讬讬讘 诇讘注专 讻讬讜谉 砖注讬拽专 讛讞诪抓 砖诇讜 诇讗 诪讛谞讬 诪讛 砖讛讜讗 讘讘讬转 注讜讘讚 讻讜讻讘讬诐 讜讚诇讗 讻砖讬讟转 讬砖 诪讛讙讗讜谞讬诐 砖讛讘讬讗 讛专讗"砖 讝"诇 讘砖诪注转讬谉 讜讛讬讗 讙诐 讻谉 砖讬讟转 讛专诪讘"谉 讝"诇 讘驻讬专讜砖 讛讞讜诪砖 讚讛诪驻拽讬讚 驻讟讜专 诇讘注专 讗诇讗 讻砖讬讟转 专讘讬谞讜 讬讜谞讛 讝"诇 砖讛讘讬讗 讛专讗"砖 讜讛讬讗 砖讬讟转 讛专诪讘"诐 讜住讬讬注转讜. 讗诇讗 讚讘讗诪转 诪诇' 专砖"讬 讻讗谉 讗讬谉 讛讻专注 讚讗驻砖专 讚拽讗讬 谞诪讬 讘砖讬讟转 讬砖 诪讛讙讗讜谞讬诐 讜讛专诪讘"谉 讝"诇 讚讛诪驻拽讬讚 驻讟讜专 讻讬讜谉 砖讛讜讗 讘讘讬转 讗讞专讬诐 诪诪砖 讗诇讗 讚讛讻讗 讘讬讬讞讚 诇讜 讘讬转 讚讛讘讬转 砖诇 讬砖专讗诇 诇诪讗讬 讚诪住拽讬谞谉 讚砖讻讬专讜转 诇讗 拽谞讬讗 讗诇讗 讚驻讟讜专 诪砖讜' 砖讗讬谉 诪爪讜讬 讘讬讚讜 讜住讜讘专 专砖"讬 讝"诇 讚讛讬讬谞讜 讚讜拽讗 讘诇讗 拽讬讘诇 讗讞专讬讜转 诪砖讗"讻 讘拽讬讘诇 讗讞专讬讜转 诪讬拽专讬 诪爪讜讬 讘讬讚讜 讻讬讜谉 砖讛讜讗 讙诐 讻谉 讘讘讬转讜 讜诇驻"讝 诪砖诪注 讗讚专讘讛 诇讛讬驻讱 讚专砖"讬 讝"诇 住讜讘专 讻砖讬讟转 讛专诪讘"谉 讝"诇 讚讛讗 注讬拽专 住讘专转 讛专诪讘"谉 讝"诇 讚讗诇"讻 讘讘转讬讻诐 诇诪讗讬 讗转讗 讻讬讜谉 讚讗祝 讘讙讘讜诇讬谉 讗住讜专 讗注"讻 讚讗转讗 诇诪注讟 讛讬讻讗 砖讞诪抓 砖诇讜 讘讘讬转 讗讞专讬诐 砖讗讬谉 讛诪驻拽讬讚 注讜讘专 讜诇驻"讝 爪"诇 讚讛讞讜诇拽讬诐 住"诇 讚讘讻讛"讙 讗讬爪讟专讬讱 诇讛讗 讻专讘 讗砖讬 讘砖诪注转讬谉 讜讛讬讬谞讜 讻砖讬讟转 讛转讜住驻转 讻讗谉 讚拽讬讘诇 讗讞专讬讜转 注诇 讞诪抓 砖诇 注讜讘讚 讻讜讻讘讬诐 诇讗 诪讬转住专 讗诇讗 讘讘转讬讻诐 讜讻诪讜 砖讗讘讗专 讘住诪讜讱 讘诇砖讜谉 讛转讜住' 讜讗"讻 诇驻专砖"讬 讚诇讗 讗讬爪讟专讬讱 讘讘转讬讻诐 诇讛讻讬 讗诇讗 诪砖讜诐 讚诇讗 拽讬讘诇 讗讞专讬讜转 讜诇讗 诪讬拽专讬 诪爪讜讬 讘讬讚讱 诪诪注讟讬谞谉 诇讛 讗"讻 讘讘转讬讻诐 诇诪讗讬 讗转讗 讗注"讻 讻砖讬讟转 讛专诪讘"谉 讝"诇:


诪讬讛讜 诇驻诪"砖 诇注讬诇 讘讗专讬讻讜转 讚专砖"讬 讘砖诪注转讬谉 讜讘驻讬专讜砖 讛讞讜诪砖 讛讬讬谞讜 讻砖讬讟转 讛诪讻讬诇转讗 讗诐 讻谉 讟讜讘讗 讗讬爪讟专讬讱 讘讘转讬讻诐 诇讜诪专 诇讱 诪讛 讘讬转讱 讘专砖讜转讱 讗祝 讙讘讜诇讬谉 讘专砖讜转讱 讜讻讚驻专讬砖讬转 诇注讬诇 诇注谞讬谉 讻讘砖转讜 讚讗祝 讘诪爪讜讬 诇讱 讘注讬谞谉 讘讘转讬讻诐 讜讻谉 诇注谞讬谉 谞驻诇讛 注诇讬讜 诪驻讜诇转 讻讬讜谉 砖讗讬谉 讘讬讚讜 诇讘注专讜 诇讗 讛讜讬 讚讜诪讬讗 讚讘转讬讻诐. 讻谉 谞"诇 谞讻讜谉. 讜讛讜讗讬诇 讚讗转讗 诇讬讚谉 讛讗 诪讬诇转讗 爪专讬讱 诇讬 注讬讜谉 讘诇砖讜谉 讛专讗"砖 讝"诇 讚砖诪注转讬谉 砖讛讘讬讗 讚注转 专讘讬谞讜 讬讜谞讛 讝"诇 讚讛诪驻拽讬讚 讞讬讬讘 诇讘注专讜 讜讛讘讬讗 专讗讬讛 讻讚讗诪专讬谞谉 讘驻专拽 诪专讜讘讛 讜讙讜谞讘 诪讘讬转 讛讗讬砖 讜诇讗 诪讘讬转 讛拽讚砖 讜讻转讘 讛专讗"砖 讝"诇 注诇 讝讛 砖诇讗 讛讘讬谉 专讗讬讬转讜. 讜讘注讬谞讬 讬驻诇讗 注诇 诪讗讜专 注讬谞讬谞讜 讛专讗"砖 讝"诇 砖讛专讬 诇讻讗讜专讛 讚讘专讬 专讘讬谞讜 讬讜谞讛 讝"诇 谞讻讜谞讬诐 讘讟注诪谉 讚讛讗 讘驻专拽 诪专讜讘讛 驻诇讬讙讬 专"砖 讜专讘谞谉 讘讙讜谞讘 讛拽讚砖 诪讘讬转 讘注诇讬诐 讚诪讞诇拽 专"砖 讘讬谉 拽讚砖讬诐 砖讞讬讬讘 讘讗讞专讬讜转谉 讜讞讻诪讬诐 驻讟专讬 讘讻诇 注谞讬谉 讜诪驻讬拽 转诇诪讜讚讗 讟注诪讗 讚讻转讬讘 讜讙讜谞讘 诪讘讬转 讛讗讬砖 讜诇讗 诪讘讬转 讛拽讚砖 讗诇诪讗 讚讗注"讙 砖拽讬讘诇 讗讞专讬讜转 讜讛谉 讘讘讬转 讘注诇讬诐 诪诪砖 讗驻"讛 讗诪专讬谞谉 讚诇讗 拽专讬谞谉 讘讬讛 讘讬转 讛讗讬砖 讗诇讗 讘讬转 讛拽讚砖 讜讛讬讬谞讜 注"讻 诪砖讜诐 砖讛讙讝讘专 讬讻讜诇 诇讬讟诇讜 讘讻诇 讝诪谉 诪专砖讜转 讛讘注诇讬诐 拽专讬谞谉 讘讛讜 讘讬转 讛拽讚砖 讚讻讬讬讞讚 专砖讜转讜 诇讛拽讚砖 讚诪讬 讜讛"谞 讚讻讜讜转讛 讻讬讜谉 砖讛诪驻拽讬讚 讬讻讜诇 诇讬讟讜诇 讛驻拽讚讜谉 砖诇讜 讘讻诇 讝诪谉 诪讛谞驻拽讚 拽专讬谞谉 讘讬讛 砖驻讬专 讘讘转讬讻诐 讚讻诪讗谉 讚讬讬讞讚 诇讜 讛谞驻拽讚 诪拽讜诐 讚诪讬 讜讻讚诪住讬拽 讛专讗"砖 讝"诇 讙讜驻讗 讜讚讜"拽:


讘转讜住' 讘讚"讛 讬讬讞讚 诇讜 讘讬转 讻讜' 讜驻讬' 专"转 讚讗驻讬诇讜 讘讗讞专讬讜转 讻讜' 讜专"驻 讗讬转 诇讬讛 诪住讘专讗 讻讜' 注住"讛. 讜诇讗 讬讚注转讬 诇诪讛 讛讜爪专讻讜 诇驻专砖 讚专"驻 驻砖讬讟讗 诇讬讛 诪住讘专讗 讛诇讗 诪爪讬谞谉 诇诪讬诪专 讚专"驻 谞诪讬 讬诇讬祝 诇讛讗 诪讬诇转讗 诪讚讻转讬讘 讘讘转讬讻诐 诪砖诪注 讚拽讬讘诇 讗讞专讬讜转 注诇 讞诪爪讜 砖诇 注讜讘讚 讻讜讻讘讬诐 讘讘讬转讜 砖诇 注讜讘讚 讻讜讻讘讬诐 诪讜转专 讗诇讗 讛讗 讚诇讗 诪驻专砖 诇讬讛 专"驻 谞诪讬 讗住讬驻讗 讻诪讜 专讘 讗砖讬 谞专讗讛 诪砖讜诐 讚拽砖讬讗 诇讬讛 诇砖讜谉 讛讘专讬讬转' 讚诇讗 诪讬讬转讬 拽专讗 讚讘讘转讬讻诐 讗诇讗 诇讗 讬诪爪讗 诇讞讜讚 讜诪砖讜"讛 诪讜拽讬 诇讛 专"驻 讗专讬砖讗 讜专讘 讗砖讬 谞讬讞讗 诇讬讛 诇讗讜拽诪讬 讗住讬驻讗 讚讘专讬讬转讗 讚注诇讛 拽讗讬 讜诇讜诪专 讚住诪讬讱 讗住讬驻讗 讚拽专讗 讘讘转讬讻诐. 讜诇讻讗讜专讛 谞"诇 讚讝讛 讘注爪诪讜 讻讜讜谞转 专砖"讬 讝"诇 砖诇讗 专爪讛 诇驻专砖 讻驻讬专讜砖 讛转讜住' 讚讘拽讬讘诇 讗讞专讬讜转 诪讬讬专讬 讜讗诐 讻谉 诇诪住拽谞讗 讚专讘 讗砖讬 爪"诇 讚讬诇讬祝 诪讘讘转讬讻诐 讜讗诐 讻谉 讛注讬拽专 讞住专 诪讛讘专讬讬转讗 讚诇讗 诪讬讬转讬 讘讘转讬讻诐 讗诇讗 诇讗 讬诪爪讗 诇讞讜讚 诪砖讜"讛 谞讬讞讗 诇讬讛 诇专砖"讬 诇驻专砖 讚讗讬讬专讬 讘诇讗 拽讬讘诇 讗讞专讬讜转 讜讗"讻 诇诪住拽谞讗 讚专讘 讗砖讬 诪诇讗 讬诪爪讗 诇讞讜讚 讬诇讬祝 诇讛 砖驻讬专 讗诇讗 讚讛诪拽砖讛 讚诇讗 谞讞讬转 诇讛讗讬 住讘专讗 讛讜讬 住讘专 讚注讬拽专 讬诇驻讜转讗 讚专讘 讗砖讬 诪讘讘转讬讻诐 讻讚诪砖诪注 驻砖讟讗 讚诇讬砖谞讗 讜讗诐 讻谉 讛讬讛 专讜爪讛 诇讜诪专 讚讗讬讬专讬 讗祝 讘拽讬讘诇 讗讞专讬讜转 讜讗驻"讛 驻讟讜专 讜讛讬讬谞讜 讚拽砖讬讗 诇讬讛 诇诪讬诪专讗 讚砖讻讬专讜转 拽谞讬讗 诪讬讛讜 诇诪住拽谞讗 注讬拽专 讬诇驻讜转讗 诪诇讗 讬诪爪讗 讚讗讬讬专讬 砖诇讗 拽讬讘诇 讗讞专讬讜转 讗诇讗 专讘 讗砖讬 讙讜驻讗 诪讬讬转讬 谞诪讬 诪讘讘转讬讻诐 诇讜诪专 诇讱 讚讗祝 讘讘转讬讻诐 讘注讬谞谉 诪爪讜讬 讗爪诇讱. 讻谉 谞"诇 谞讻讜谉 讜讘专讜专 讘注讝讛"讬 讜讚讜拽 讛讬讟讘 讘讻诇 诪讛 砖讻转讘转讬 讘砖讬讟讛 讝讜 讜讗讬谉 诇讛讗专讬讱 讬讜转专:


讘讙诪专讗 讗"专 讬讛讜讚讛 讗诪专 专讘 讛诪讜爪讗 讞诪抓 讘讘讬转讜 讘讬讜诐 讟讜讘 讻讜驻讛 注诇讬讜 讻诇讬 讜驻讬' 专砖"讬 讻讬讜谉 讚诇讗 讞讝讬 诇讟诇讟讜诇讬 讜讗驻讜拽讬 讜讗讬讬专讬 讘讘讬讟诇讜 讚诇讗 砖讬讬讱 讗讬住讜专 讘诇 讬专讗讛. 讜诇讻讗讜专讛 拽砖讛 诪讻讗谉 注诇 讛砖讬讟讛 砖讻转讘转讬 诇注讬诇 讚诇讗 诪讛谞讬 讘讬讟讜诇 讘讞诪抓 讬讚讜注 诇注谞讬谉 注砖讛 讚转砖讘讬转讜 讜砖讻谉 谞"诇 注讬拽专 讜讗"讻 讗讻转讬 讛讗 注讘专 诪讬讛讗 讘注砖讛 讜讗诐 谞讗诪专 砖讛注诪讬讚讜 讚讘专讬讛诐 讘诪拽讜诐 注砖讛 讚转砖讘讬转讜 讛"讛 讚讛讜"诪 诇诪讬诪专 砖讛注诪讬讚讜 讚讘专讬讛诐 讘诪拽讜诐 诇讗讜 讚讘诇 讬专讗讛 讜诇讬讻讗 诇诪讬诪专 讚讛讻讗 讘诇讗"讛 诇讗 诪爪讬 诇拽讬讬诐 讛注砖讛 讚转砖讘讬转讜 讻讬讜谉 讚专砖"讬 讜转讜住驻转 住讘专讬 讚拽讬"诇 讻专"讬 讚讗讬谉 讘讬注讜专 讞诪抓 讗诇讗 砖专讬驻讛 讜讗住讜专 诇砖讜专驻讜 讘讬"讟 讛讗 讜讚讗讬 诇讬转讗 讚讛讗 砖讬讟转 专砖"讬 讝"诇 讚诇讗讞专 讗讬住讜专讜 诇讻"注 讛砖讘转转讜 讘讻诇 讚讘专 讜讛讚专讗 拽讜砖讬讗 诇讚讜讻转讗. 讜讛谞诇注"讚 讘讝讛 讚专砖"讬 诇砖讬讟转讜 砖讻转讘 诇拽诪谉 讘诪砖谞讛 讚讻讬爪讚 诪驻专讬砖讬谉 讞诇讛 讘讬"讟 讜讘诪住讻转 讘讬爪讛 驻' 讛诪讘讬讗 讙讘讬 讞诇讛 砖谞讟诪讗转 讛讘讗转讬讜 诇注讬诇 讚讻诇 讛讬讻讗 讚注讬拽专 诪爪讜转讜 讘砖专讬驻讛 讻讙讜谉 讘砖专讬驻转 拽讚砖讬诐 讚讗讞砖讘讛 专讞诪谞讗 讚讻转讬讘 讘讗砖 转砖专祝 讛"讛 讚讗住讜专 诇讘注专讜 诪谉 讛注讜诇诐 讘讬"讟 讻讙讜谉 诇讛砖诇讬讻讜 诇谞讛专 讗讜 诇讛讗讻讬诇讜 诇讻诇讘讬诐 砖诇 讛驻拽专 讜讗诐 讻谉 讛"谞 讘讞诪抓 诇诪讗讬 讚拽讬"诇 讻专"讬 讚注讬拽专 诪爪讜转讜 讘砖专讬驻讛 讚讬诇驻讬谞谉 诪谞讜转专 讜讗"讻 讛讗 讗讞砖讘讛 专讞诪谞讗 诇讘讬注讜专讜 讜讗注"讙 讚诇讗讞专 讗讬住讜专讜 讛砖讘转转讜 讘讻诇 讚讘专 讛讬讬谞讜 讚讜拽讗 讛讬讻讗 砖诇讗 诪爪讗 注爪讬诐 诇砖讜专驻讜 讻诪"砖 诇注讬诇 讜讗诐 讻谉 讛"谞 讻砖诪爪讗 讘讬"讟 讛讬讻讗 讚讗住讜专 诇砖讜专驻讜 讛"讛 讚讗住讜专 诇讘注专讜 讘讬"讟 讗诇讗 讚讗讻转讬 讛讬讛 爪专讬讱 诇讛讜爪讬讗讜 诪讘讬转讜 诪讬讛讗 砖诇讗 讬讗讻诇 诪诪谞讜 讚诇讗 讛讜讬 住讙讬 讘讻驻讬讬转 讻诇讬 讛讬讻讗 讚讗驻砖专 诇转拽谉 讬讜转专 讻讚讗讬转讗 讘住诪讜讱 讚注讜砖讛 诪讞讬爪讛 讜讻驻专砖"讬 讘住诪讜讱 诪砖"讛 讛讜爪专讱 诇驻专砖 讻讗谉 讚诪砖讜诐 讚诇讗 讞讝讬 诇讟诇讟讜诇讬 讜诇讗驻讜拽讬 讛转讬专讜 诇讻驻讜转 讛讻诇讬 讚讛诐 讗诪专讜 诇讛讞诪讬专 讘讞砖砖讗 讚砖诪讗 讬讗讻诇 讜讛诐 讗诪专讜 诇讗住讜专 讛讟诇讟讜诇 讘讬"讟 讗讘诇 诇注讜诇诐 讛讬讻讗 讚砖讬讬讱 讘讞诪抓 讗讬住讜专 讚讗讜专讬讬转讗 诇讗 讛注诪讬讚讜 讚讘专讬讛诐 讜讻诪"砖 讘讝讛 讛讬讻讗 砖谞转讞诪抓 诇讜 砖讜诐 讚讘专 讘讬"讟 讘讞诪抓 讙诪讜专 讘注谞讬谉 讚诇讗 诪讛谞讬 讘讬讛 讘讬讟讜诇 讚诪注讬拽专讗 诪诪讬诇讗 讚诇砖讬讟转 专砖"讬 讝"诇 爪专讬讱 诇讛讜爪讬讗讜 诪讘讬转讜 讜诇讛谞讬讞 讘诪拽讜诐 讛驻拽专 讚谞讛讬 讚诇讗 诪拽讬讬诐 注砖讛 讚转砖讘讬转讜 讘讻讱 讗驻"讛 诪讛谞讬 诇讬讛 讚诇讗 注讘专 诪讬讛讗 讘讘诇 讬专讗讛 讜讗讬谞讜 讞讜砖砖 诇讗讬住讜专 讟诇讟讜诇 讚诇讗 讛注诪讬讚讜 讚讘专讬讛诐 讘诪拽讜诐 讗讬住讜专 讚讗讜专讬讬转讗 讚讗注"讙 讚讘讚讜讻转讬 讟讜讘讗 讛注诪讬讚讜 讚讘专讬讛诐 讛讬讻讗 讚讗讬转诪专 讗讬转诪专 讻谉 谞"诇 讘专讜专 诇砖讬讟转 专砖"讬 讝"诇 讜讚讜"拽:


砖诐 讜讗诐 砖诇 讛拽讚砖 讗讬谞讜 爪专讬讱 诪"讟 诪讬讘讚诇 讘讚讬诇讬 诪讬谞讛. 诪砖诪注 诇讻讗讜专讛 讚讗"爪 诇砖讜诐 讚讘专 讜讬砖 诇讚拽讚拽 谞讛讬 讚诪讬讘讚诇 讘讚讬诇讬 诪讬谞讛 讘诪拽讜诪讜 讗讻转讬 讛讗 讗讬讻讗 诇诪讬讞砖 诇讞讜诇讚讛 讻讚转谞讬谞谉 诪讛 砖诪砖讬讬专 讬谞讬讞谞讜 讘爪讬谞注讗 砖诇讗 讬讛讬讛 爪专讬讱 讘讚讬拽讛 讗讞专讬讜. 讜讘砖诇诪讗 诇砖讬讟转 专砖"讬 砖诐 讚注讬拽专 讛讞砖砖讗 讘讻诇 讛住讜讙讬讗 讚诇拽诪谉 讘讞讜诇讚讛 讛讬讬谞讜 诪讞砖砖讗 讚讘诇 讬专讗讛 讜讻驻专砖"讬 谞诪讬 讘专讬砖 诪讻讬诇转讬谉 讚注讬拽专 讛讘讚讬拽讛 讗讬谞讜 讗诇讗 诪砖讜诐 讘诇 讬专讗讛 讜讗诐 讻谉 诇讗 砖讬讬讱 讛讗讬 讞砖砖讗 讛讻讗 诪砖讗"讻 诇砖讬讟转 讛转讜住驻转 讚讛讬讬谞讜 诪砖讜诐 讚诇诪讗 讗转讬 诇诪讬讻诇 讜讻讚诪讜讻讞 讙诐 讻谉 诪讚讘专讬讛诐 诇拽诪谉 讘住讜讙讬讗 讚讞讜诇讚讛 讜讗诐 讻谉 讘砖诇 讛拽讚砖 谞诪讬 讬讛讗 爪专讬讱 讘讚讬拽讛 诪讛"讟 讜爪专讬讱 诪讬讛讗 诇讛爪谞讬注讜 讗讜 诇讻驻讜转 讻诇讬 讜讗驻砖专 讚讻讬讜谉 讚诪住拽讬谞谉 诇拽诪谉 讚讛讛讬讗 讚诪讛 砖诪砖讬讬专 讬谞讬讞谞讜 讘爪讬谞注讗 讛讬讬谞讜 讚讜拽讗 砖诪讗 转讬讟讜诇 讞讜诇讚讛 讘驻谞讬谞讜 讜讗诐 讻谉 讛讻讗 讘砖诇 讛拽讚砖 讗祝 讗诐 转讬讟讜诇 讘驻谞讬谞讜 诇讗 讬讛讗 爪专讬讱 讘讚讬拽讛 诪讞砖砖讗 讚讚诇诪讗 讗转讗 诇诪讬讻诇 讚讻讬讜谉 砖专讗讛 砖讙专专讛 讞讜诇讚讛 诪砖诇 讛拽讚砖 讗祝 讗诐 讬诪爪讗 讗讞"讻 诪讬讘讚诇 讘讚讬诇 诪讬谞讛 诪砖讜诐 讗讬住讜专 讛拽讚砖 讜讚讜讞拽 讜诇砖讬讟转 专砖"讬 讝"诇 讗"砖 讘驻砖讬讟讜转 讜讚讜"拽:


砖诐 讜讗诪专 专讘 讬讛讜讚讗 讗诪专 专讘 讛诪驻专砖 讜讛讬讜爪讗 讘砖讬讬专讗 讻讜' 转讜讱 砖诇砖讬诐 讬讜诐 讝拽讜拽 诇讘注专 讻讜'. 讜讛讬讬谞讜 谞诪讬 讘诪讬 砖讗讬谞讜 诪谞讬讞 砖讜诐 讗讚诐 讘讘讬转讜 讻诪"砖 讛驻讜住拽讬诐 讜诇讻讗讜专讛 诇诪讗讬 讚诪住拽讬谞谉 讘住诪讜讱 讚讛谞讛讜 诇' 讬讜诐 诪讚讗讜专讬讬转讗 谞讬谞讛讜 讗诐 讻谉 讗讬讻讗 诇诪讬诪专 砖讝讛 讛讚讬谉 讙诐 讻谉 诪讚讗讜专讬讬转讗 讚讻讬讜谉 讚讚专砖讬谞谉 专讗砖讜谉 讚诪注讬拽专讗 诪砖诪注 讜驻专讬砖谞讗 诇注讬诇 讚讗驻"讛 讗讬谉 诪拽专讗 讬讜爪讗 诪讬讚讬 驻砖讜讟讜 讗诇讗 讚诪注讬拽专讗 诪讜讝讛专 讜注讜诪讚 砖讬讛讗 诪讜砖讘转 讛讞诪抓 诪讘讬转讜 诇讻砖讬讙讬注 讝诪谉 讗讬住讜专讜 讜讗诐 讻谉 转讜讱 砖诇砖讬诐 讞诇 注诇讬讜 讛注砖讛 讻讬讜谉 砖讗"讗 诇拽讬讬诐 讘讝诪谞讜 讜讻谉 谞专讗讛 诇讛讚讬讗 诪诇' 专砖"讬 讝"诇 诇拽诪谉 讘驻' 讻诇 砖注讛 讚祝 讻"讗 注"讘 讚注讬拽专 驻诇讜讙转讗 讚专"讬 讜讞讻诪讬诐 讘讗讬谉 讘讬注讜专 讞诪抓 讗诇讗 砖专讬驻讛 讛讬讬谞讜 讘诪驻专砖 讜讬讜爪讗 讘砖讬讬专讗 注"砖. 讜诇讻讗讜专讛 讬砖 诇转诪讜讛 讚诪讛讬讻讬 转讬转讬 讬讛讗 讘砖专讬驻讛 砖讛专讬 讬讻讜诇 诇诪讜讻专讜 讜诇诪讗讬 讚驻专讬砖讬转 讗"砖 讚讜讚讗讬 讗注"讙 砖诪讜讻专 讻诇 讛讞诪抓 砖诇讜 讗驻"讛 专讜爪讛 诇拽讬讬诐 诪讬讛讗 讛注砖讛 讚转砖讘讬转讜 讘讞诪抓 砖诇讜 讻诪"砖 讛驻讜住拽讬诐 讜诪砖"讛 诪砖讬讬专 讗讬讝讛 讞诪抓 诇拽讬讬诐 讘讜 诪爪讜转 砖专讬驻讛 讻讚讬谞讜 讜诇讘专讱 注诇讬讜 讜讻谉 谞专讗讛 诇讻讗讜专讛 诪诇砖讜谉 讛讙诪专讗 讛讻讗 讚拽讗诪专 讞讬讬讘 诇讘注专 讜诇讗 拽讗诪专 讞讬讬讘 诇讘讚讜拽 讗诇讗 注"讻 讚讗驻讬诇讜 诇讘注专 讞诇 注诇讬讜 讛讞讬讜讘 讜讛讬讬谞讜 诇拽讬讬诐 诪爪讜转 注砖讛 讚转砖讘讬转讜 讜讛讗 讚诪拽砖讛 专讘讗 讘住诪讜讱 讗讬 讚注转讜 诇讞讝讜专 讗驻讬诇讜 诪专"讛 谞诪讬 讗注"讙 讚诇讗 砖讬讬讱 讛讗 诪讬诇转讗 拽讜讚诐 诇' 讬讜诐 讗驻"讛 讻讬讜谉 讚讗讘讬讬 诪讞诇拽 讘讬谉 讚注转讜 诇讞讝讜专 讜讗讬 诪讛"讟 讚驻专讬砖讬转 讗驻讬诇讜 讘讗讬谉 讚注转讜 诇讞讝讜专 讗讚专讘讛 讬讜转专 讬砖 诇讞讬讬讘讜 讗注"讻 讚诇讟注诪讗 讚讗讘讬讬 诇讗讜 诪讛"讟 谞讞讬转 诇讛 讗诇讗 诪讞砖砖讗 讚砖诪讗 讬专讗谞讜 转讜讱 讛驻住讞 讜讗诐 讻谉 诪拽砖讛 砖驻讬专 讗"讛 讗驻讬诇讜 诪专"讛 谞诪讬 诪砖讗"讻 诇诪住拽谞讗 讚专讘讗 砖驻讬专 诪爪讬谞谉 诇诪讬诪专 讚讛讜讗 诪讚讗讜专讬讬转讗 讜诪讟注诪讗 讚驻专讬砖讬转 讜注讬讬谉 注讜讚 讘住诪讜讱:

